text:
Tutdui an Imo mga Anak
Mga kag-anak, gamita ini nga mga istorya ha pagtutdo ha imo mga anak hin mapulsanon nga mga leksyon tikang ha Biblia.
Introduksyon
An mensahe han libro han Deuteronomio mahimo maggiya ha imo ha pagpadaku han imo mga anak.
An Sekreto nga Makalilipay Hibaroan
An Biblia nagsusumat hin espesyal nga sekreto nga gintatawag nga “an sagrado nga tinago.” Karuyag mo ba hibaroan kon ano ito nga sekreto?
Karuyag ni Rebeca nga Mapalipay hi Jehova
Ano an angay naton buhaton basi masubad hi Rebeca? Basaha an istorya, ngan mahibaro pa mahitungod ha iya.
Hi Rahab Tinoo kan Jehova
Hibaroi kon paonan-o natalwas hi Rahab ngan an iya pamilya han ginbungkag an Jerico.
Ginpalipay Niya an Iya Tatay Ngan hi Jehova
Ano nga saad an gintuman han anak ni Jepte? Paonan-o naton hiya masusubad?
Ginbuhat Pirme ni Samuel Kon Ano an Tama
Paonan-o mo masusubad hi Samuel ngan mabubuhat an tama bisan kon an iba nagbubuhat hin magraot?
Hi David Waray Mahadlok
Basaha inin makaruruyag nga istorya ha Biblia basi hibaroan kon kay ano nga waray mahadlok hi David.
Nasusubo Ka ba Danay Ngan Nahahadlok?
Ano an ginsiring ni Jehova kan Elias han inabat niya nga nag-uusahan la hiya? Ano an imo hibabaroan ha nahitabo kan Elias?
May Mag-opay nga Kasangkayan hi Josia
An Biblia nagsusumat nga nagin makuri gud kan Josia nga himoon an tama. Hibaroi kon paonan-o hiya ginbuligan han iya kasangkayan.
Hi Jeremias Waray Umundang Pag-istorya Mahitungod kan Jehova
Bisan kon gintinawaan & ginkasinahan hi Jeremias han mga tawo, kay ano nga waray hiya umundang pag-istorya mahitungod ha Dios?
Hi Jesus Pirme Nasugot
Diri pirme masayon an pagsunod ha aton mga kag-anak. Hibaroi kon paonan-o makakabulig ha aton an ehemplo ni Jesus.
Nagsurat Hira Mahitungod kan Jesus
Mahibaro mahitungod ha 8 nga parasurat han Biblia nga nakaupod ni Jesus ngan nagsurat mahitungod ha iya.
Waray Gud Mahadlok an Umangkon ni Pablo
Gintalwas hini nga batan-on an kinabuhi han iya uncle. Ano an iya ginbuhat?
Karuyag ni Timoteo nga Bumulig ha mga Tawo
Paonan-o ka magkakaada malipayon nga kinabuhi pariho kan Timoteo?
An Ginhadian nga Magmamando ha Bug-os nga Kalibotan
Ano an mahitatabo kon hi Jesus na an maghadi ha bug-os nga kalibotan? Karuyag mo ba umukoy didto?


c: text/html

text:
Elis Regina
Hi Elis Regina Carvalho Costa (Marso 17, 1945 – Enero 19, 1982) usa han mga pinakapopular nga mga magkaranta nga babaye ha Brasil ha dekada han mga 1960 ngan '70.
Sulod
Biyograpiya[igliwat | edit source]
Hi Elis Regina natawo ha Porto Alegre, nga diin hiya nagtikang han iya karera han edad nga 11 hin pasundayag ha radyo hin mga kabataan, Rádio Farroupilha. Han 1959, nagkontrata hiya ngan han Rádio Gaúcha ngan ha sunod nga tuig, nagbiyahe hiya ha Rio de Janeiro nga diin hiya nag-rekord han iya syahan nga LP, Viva a Brotolândia.
Nagdaog hiya han iya syahan nga kontest hin panganta nga festival han 1965 nga diin nagkanta hiya han "Arrastão" -"An Pukot nga pan-trawling"-ni Edu Lobo ngan Vinícius de Moraes. An iya ikaduha nga LP upod kan Jair Rodrigues, Dois na Bossa, nakahimo hin national sales record.
Han urhe nga bahin han mga '60 ngan syahan nga bahin han mga '70, hi Regina nagbulig nga mahimo nga popular an musika han tropicalia nga movimiento, pinaagi han iya pag-rekord hin mga kanta han mga musikero sugad kan Gilberto Gil. An iya kolaborasyon han 1974 upod kan Antonio Carlos Jobim, Elis & Tom, ginsisiring ha panalagsa nga usa han pinakamaupay nga bossa nova album ha ngatanan. Nagrekord gihapon hiya hin mga kanta ni Milton Nascimento, João Bosco, Aldir Blanc, Chico Buarque, Jorge Ben ngan Caetano Veloso. Mayda niya maupay nga tingog ngan maupay nga pag-intonar, ngan maupay hiya hin maglaksi-nga-tempo nga mga musika. An iya agnay "furacão" ("an huracán" o "an bagyo"), ngan "pimentinha" ("gamay nga harang").
Gintipa niya hin panalagsa an Brasilenyo nga dictatorya nga nag persegir ngan nag-exilio hin damo nga mga musikero han iya henerasyon. Hin usa nga interview dida han 1969, naghatag hiya hin opinyon nga an Brasil ginpamalakad hin mga "gorilla". An iya kasikat amo an rason nga waray hiya presoha, pero ha urhe napiritan hiya han mga namumuno nga kumanta han nasodnon nga kanta han Brasil hin usa nga pasundayag hin stadium, nga diin ginkangalsan hiya hin damo nga mga kanan-Wala nga mga Brasilenyo.
Hi Elis Regina namatay tungod hin inter-aksyon hin droga dida han 1982, ha edad nga 36. Nakarekord na hiya hin damo nga mga sikat ngan masurong-igpalit nga mga rekord dida han iya karera. Ginlubong hiya ha Cemitério do Morumbi ha São Paulo.
Pamilya[igliwat | edit source]
Nakaduha mag-asawa hi Elis ngan nag-anak hin tulo nga mga anak. An iya syahan nga pangasawa ngadto kan Ronaldo Bôscoli han 1967. Nag-anak hira hin lalake nga anak nga hi João Marcelo Bôscoli, han 1970.
Ha urhe, nag-asawa hiya han maiha nga kolaborador nga hi César Camargo Mariano, ngan hira nagkamay-ad hin duha nga mga anak: hi Pedro Camargo Mariano han 1975, ngan hi Maria Rita han 1977. An tulo nga mga anak ni Elis Regina puros nagin mga musikero ha urhe.
Diskograpiya[igliwat | edit source]
- Viva A Brotolândia (syahan nga album nga ginrekord han 1961 ha edad nga 16)
- Poema (1962)
- Ellis Regina(1963) (nahalista hin duha nga l)
- Dois na Bossa (1965)
- O Fino do Fino - Elis & Zimbo Trio (1965)
- Samba, Eu Canto Assim! (1965)
- Dois na Bossa nº2 (1966)
- Elis (1966)
- Dois na Bossa nº3 (1967)
- Elis (1968)
- Elis (1969)
- Elis Regina in London (1969)
- Elis Regina & Toots Thielemans (1969)
- Em Pleno Verão (1970)
- Ela (1971)
- Elis (1972)
- Elis (1973)
- Elis (1974)
- Elis & Tom (1974)
- Falso Brilhante (1976)
- Elis (1977)
- Transversal do Tempo (1978) (live)
- Essa Mulher (1979)
- Saudades do Brasil (1980)
- Elis (1980)
Mga Ginpagawas Katapos han Kamatay[igliwat | edit source]
- Trem Azul (1982) (live)
- Vento de Maio (1983) (tinirok)
- Luz das Estrelas (1984)
- Elis Regina no Fino da Bossa (1994) (live)
- Elis ao Vivo (1995) (live)
- 20 Anos de Saudade (2002) (tinirok)
- Little Pepper: The Definitive Collection (2004) (tinirok)

robotstxt: allowed

filter: keep


text:
Cartago, Cartago
An Cartago usa nga syudad ha Costa Rica, mga 25 ka km (15 ka milyas) ha sinirangan han kapital, San José. Nahamutang ini hin kahitaas nga mga 1435 ka metros (some 4,707 ka ft) ha igbaw han nivel han dagat, ha base han Bulkan Irazú. An Cartago amo an kapital han lalawigan han Cartago. Naglalakip an syudad hin kahaluag nga 152,68 ka km². Naglalakip ini han mga distrito ha sawang han syudad: Oriental, Occidental (kilalado nga amo an sentro o downtown nga lugar), San Nicolás (an main nga entrada han syudad ha katundan), El Carmen (amihanan), San Rafael de Oreamuno (ha sidlangan, amo an kapital han kanton han Oreamuno), Dulce Nombre ngan San Francisco (ha salatan, an San Francisco agsob nga tinatawag nga Aguacaliente). Han 2008 an syudad mayda populasyon nga 156,600 ka molupyo, sumala han Instituto han Estadistika ngan Census.


text:
Baja California Sur
An Baja California Sur usa han mga katloan kag usa (31) nga estado ngan upod han Distrito Federal usa han mga 32 nga mga entidad federativa han Mehiko.
An Baja California Sur nahamutang ha kanawayan o amihanan-katundan nga dapit han nasod, ngan ini ada han salatan nga katunga han Peninsula han Baja California. Ginsasapitan ini ha amihanan han estado han Baja California nga nga an linea gin-indikar han paralelo 28ºN, ha salatan han Dagat han Cortés han ha salatan ngan katundan han Kalawdan Pacífico. An kapital hini amo an syudad han La Paz. Ini mayda kahaluag nga 73,475 km², ngan ini 3.8% han teritoryo han nasod.


text:
TACLOBAN CITY - Waray pagbabag-o ha kamutangan hiton mga Overseas FIlipino Workers o OFW ha nasud Thailand bisan pa ha luyo nga nagpapailarum ini ha martial law.
Ha pakigpagsumpayan han Bombo Radyo Tacloban kan Kurt Junjie Agero, usa nga Pilipino nga nagtratrabaho ha Thailand, nga labot la han pagsunod han Curfew time in waray pa naman pagbabag-o han mga kamutangan han mga Pinoy ha mao nga nasud.
Sumala pa kan Kurt nga nahihimu pa nira an tanan nga gusto nira nga himuon sugad nala han paglibot libot ha mga mga malls basta la diri la an mga ini maapi hin bisan anu nga gios protesta.
Dugang pa hini nga para ha iya in organisado an guinpatuman nga Martial law han Thailand.
Nagtutuo naman hi Kurt nga pinaagi han guinpatuman nga Martial in magkakamay-ada na hin kahimyang ha butnga han kasaramuk han Yellow ngan Red parties.
Mababaruan nga may-ada sobra mil nga mga OFW an nagtratrabaho ha Thailand nga kun diin maabot ha 100 an mga ini in tikang ha Rehiyon Otso.
Guinmalatumat pa han mao nga OFW nga yana nga lunes in balik na ha trabaho an tanan nga mga emplyedo ha Thailand mahuman nga ma-kansela an tanan nga trabaho han mao nga nasud.


text:
Disenyo
An disenyo, usa nga pulong nga agsob gamiton ha kontexto han mga aplikado nga mga arte, inheyeriya, arkitektura ngan iba pa nga mga panhimo nga mga panuyo. Amo ini an tawag han proseso han pagtikang ngan pagpadukwag hin plano para hin produkto, istruktura, o komponente. Gin-gagamit liwat ini para han kataposan nga solusyon nga plano (sugad hin proyekto o modelo) o han resulta han pag-implementa hini nga plano (sugad han butang nga ginhimo o proyekto nga gin-implementa). Ha bag-o la nga kagamit, an mga proseso ginkita liwat nga mga resulta hin disenyo ngan ini naghatag hin bag-o nga kahulogan han pulong nga "disenyo hin proseso".
An pagdisenyo nakinalanglan hin disenyador nga magkikita han aestetiko, paggamit ngan iba pa nga mga aspeto hin butang o proseso ngan ini makinahanglan hin research, panhunahuna, pagmodelo, interactive adjustment, ngan pag-otro-hin-disenyo.


text:
Guinsaugon, Saint Bernard, Southern Leyte
An Guinsaugon usa nga baranggay ha bungto han Saint Bernard, Southern Leyte ha Sinirangan nga Kabisay-an nga rehiyon han Kabisay-an ha Pilipinas. Han 2006 nga kahulog han tuna ha Southern Leyte ini nga baranggay nahalubong. Nahinabo an kahulog han tuna tungod hin napulo ka adlaw hin pag-inuran nga nakahumok han tuna ha kabugkiran. An baranggay mayda mga 2,500 ka tawo ugsa han pagkabungkag. An lugar mayda lapok nga tubtob 30 ka metros an kahalarom hin pipira nga banda.


text:
TACLOBAN CITY - Nakatalaan nga pagpaskaan hin kaso an usa nga prison guard han Abuyog Sub-Provincial Jail kataliwan nga madakpan hin druga han mga tinaglawas han Philippine Drug Inforcement Agency (PDEA) 8 ha Nula-tula nga dapit dinhi ha syudad han Tacloban.
Subay ha impormasyon nga nahikay han Bombo Radyo Tacloban, nadakop ha guindumara nga buy bust operation han PDEA an gwardya hin prisohan nga guinkilala kan Ritchie Abando kataliwan nga maaktohan hin pagbaligya hin druga.
Nakuha ha iya posisyon an .73grams hin guintutuohan nga shabu, 10 ka buok hin diazepam, Mil pesos nga buy bust money, 1,500 pesos nga guintutuohan nga halin ha druga, ngan usa nga semi-automatic pistol nga may upat nga bala.
Tungod hini, nakatalaan nga umatubang hin kaso nga pagtalapas han Comprehensive Dangerous Drugs Act of 2002 o Republic Act No. 9165 ngan Illegal Possession of Firearms and Ammunitions.


text:
Iloilo
An Iloilo usa nga probinsya o lalawigan han Pilipinas nga nahamutangan ha Katundan nga Kabisay-an nga rehiyon. An kapital hini amo an Syudad han Iloilo nga nahamutangan an lalawigan ha timugan o habagatan-sinirangan nga dapit han isla han Panay, ginsasapitan han probinsya han Antique ha katundan ug han Capiz ha amihanan. Diri la hirayo tikang han timugan nga dapit amo an isla-nga-probinsya han Guimaras ug tabok han Kalawdan han Panay o Golfo han Panay ug Estrecho han Guimaras amo an probinsya han Negros Occidental.
2000 nga census—1,925,002 (ika-7 nga gidako-i)
Densidad—408 ha tagsa km² (ika-11 nga gihataasi)
Mga Dagko nga Syudad—1
Mga Komponent nga Syudad—1
Mga Bungto—42
Mga Baranggay—1,901
Mga Distrito ha Kongreso—6†
Sulod
Katawhan ngan Kultura[igliwat | edit source]
An mga taga-Iloilo tinatawag nga mga Ilonggo (ginsusurat gihapon nga Ilongo) ug an ira yinaknan tinatawag nga Ilonggo, nga kinikilala ha formal nga ngaran nga Hiligaynon. Iton mga taga-Capiz nayakan gihapon hin Hiligaynon. Iton Hiligaynon sinisiring nga usa nga yinaknan nga mahusay pamati-on.
Tungod han kasaysayan hini komo usa nga importante nga puerto, damo nga mga Ilonggo mga mestizo, o mga tawo nga mayda sagol nga dugo Espanyol.
An distrito han Jaro ha Syudad han Iloilo kilalado tungod hiton marisyo hini nga fiesta.
Ekonomiya[igliwat | edit source]
Heyograpiya[igliwat | edit source]
Politikal[igliwat | edit source]
An Iloilo mayda kap-atan kag duha (42) nga bungto ngan duha (2) nga syudad.
Mga Syudad[igliwat | edit source]
Mga Bungto[igliwat | edit source]
Pisikal[igliwat | edit source]
Kasaysayan[igliwat | edit source]
(Ini nga impormasyon naglalakip hin mga kinuha tikang han Opisyal nga Websayt han Syudad han Iloilo)
An ngaran nga Irong-irong nahamutang dida han Maragtas, usa nga grupo hin mga tinirok nga dokumento nga nag-istorya mahitungod hin mga leyendo han kadaan nga Panay. An Maragtas gintirok ni Pedro Monteclaro ngan an ginhihisugtan hini mahitungod han pag-abot han napulo nga mga datu nga tikang ha Borneo ngadto ha Panay nga nakigbalyo hin bulawan para han mga kapatagan han isla tikang hin lokla nga Ati nga datu o hefe.
Sumala han Maragtas, hi Datu Puti ngan han iya mga igkasi-Datu, upod han ira mga pamilya (banay ngan panimalay), mga mangugubat (o kasundalohan) ngan mga uripon, nangagkalagiw tikang han tiraniya ni Sultan Makatunao han Borneo, ngan inmabot dida han lugar nga yana amo an bungto han San Joaquin. Hini nga panahon, an Panay gin-ukyan hin mga lumad nga mga katawhan nga mga hagmubo ngan magsirom an panit nga tinatawag mga "Ati" nga ginpamunoan ni Hadi Marikudo ngan Reyna Maniwangtiwang. Ginbaligya ni Hadi Marikudo an kapatagan han Panay ha presyo hin bulawan nga saduk, usa nga halaba nga kwentas (manangyad) ngan iba pa nga mga dirudilain nga mga butang. Katapos han pagbaligya, an mga Atis kinmadto han mga kabugkiran ngan an mga bag-o nga nangabot dida na nag-ukoy.
Usa hini nga mga taga-Borneo nga datu nga hi Datu Paiburong, gintagaan daw han teritoyro han Irong-Irong (nga yana amo an Iloilo). Sumala han opisyal nga kasaysayan, mga 300 ka tuig ugsa han pag-abot han mga Katsila, an mga taga-Panay nag-ukoy hin mainuswagon ngan ha kamurayaw ha ilarom hin gobyerno ngan mga balaod. Usa daw hini nga mga balaod an sinisiring nga Kodigo ni Kalantiaw.
Han mga 1960, nasabtan han iskolar nga hi William Henry Scott nga an Kodigo ni Kalantiaw, hinimo-himo la ni Jose Marco. An Maragtas gihapon nga sinurat ni Pedro Monteclaro, sumala hin mga research hin pipira nga mga iskolar sugad kan Scott nasabtan nga mga tinirok la nga mga leyendo (legend) la.
Han 1566, an mga Katsila o Espanyol nga pinamunoan ni Miguel Lopez de Legaspi kinmada ha Panay ngan nagtukod hin mga urukyan ha Ogtong (nga yana amo an Oton, Iloilo). Ginpili niya hi Gonzalo Ronquillo nga amo an deputy nga encomiendero. Hi Ronquillo dida han 1581 amo an nagbalhin han puesto han poder Espanyol ngadto ha La Villa de Arevalo, usa nga sitio nga ginngaranan ha dungog han iya gintikangan nga bungto ha Avila, ha Espanya. Han 1700 tungod han mga binalikbalik nga pagsalakay han mga Moro nga pirata, mga Dutch ngan Ingles nga privateer, an mga Katsila namalhin ngadto han baranngay han Irong-Irong nga harani han ganghaan han salog, nagtukod hira han Fuerza San Pedro (o Fort San Pedro).
An Irong-Irong o Ilong-Ilong ginpahalipot han mga Katsila ngadto hin "Iloilo" nga ini amo ha pagtika-iha naging kapital han probinsya.
Kitaa Gihapon[igliwat | edit source]
Mga Sumpay ha Gawas[igliwat | edit source]
- http://www.iloiloonline.tk - An Pinaka-Extensibo nga Ganghaan han Iloilo - Sumat, Info, Mga Litrato, eMap, Forum, ug mga Sumpay.
- http://www.meanwebmachine.com/index.php - Para hin dugang nga mga barasahon mahitungod han Iloilo ug Kultura Ilonggo
- Opisyal nga Websayt han Syudad han Iloilo
- http://www.wowphilippines.com.ph/explore_phil/place_details.asp?content=thingstodo&province=34#634


text:
Quark
Iton Quark in uska elementarya nga partikulo ngan uska panguna nga sakop han materya. Nagkokombinar an mga quark para mabug'os an composite particle na gintatawag na hadron, ngan an pinaka-stable na hadron amo an mga proton ngan neutron, mga sangkap san atomic nuclei.[1]
May'ada unom na klase an quark, amo an flavors: up, down, strange, charm, bottom, and top.[2] an Up ngan down na quark an may pinakahabubo na mass sa mga quark.
Mga kasarigan[igliwat | edit source]
- ↑ Quark (subatomic particle). Encyclopædia Britannica. Ginkità dida han 2008-06-29.
- ↑ R. Nave. Quarks. HyperPhysics. Georgia State University, Department of Physics and Astronomy. Ginkità dida han 2008-06-29.


text:
Louis, Grand Condé
Hi Louis de Bourbon, Prinsipe han Condé (puyde liwat Luís han Borbón, Prinsipe han Conde; Kinatsila ngan daan nga Winaray: Luís de Borbón) (8 han Septyembre 1621 – 11 han Disyembre 1686) usa nga Franses nga heneral ngan amo an gisikati nga representante han Condé nga sanga han Panimalay han Bourbon. Ugsa han kamatay han iya amay dida han 1646, gintawag hiya nga Duc d'Enghien (Duke han Enghien). Tungod han iya kakarit ha militar kilalado hiya nga le Grand Condé (An Harangdon nga Condé).


text:
Our Lady Of Medjugorje
Messages From 1991 In Waray-Waray
Tugon ha petsa Enero 25, 1991 "Hinigugma ko na mga anak! Yana nga adlaw, sugad hin waray pa mahitabo, ini-imbita ko kamo ha pag-ampo. Himo-a iton pag a-ampo niyo na usa nga pag-ampo para hin kalinaw. Makusog hi Satanas ngan gusto niya gub-on di-re la iton kinabuhi han tawo, kundi pati liwat an natoral nga hinimo ngan i-nen planeta nga puy-anan niyo. Sanglit, hinigugma ko na mga anak, mag-ampo para pa-agui ha pag a-ampo ma-protektahan niyo iton iyo kalugaringon dara hiton kanan Diyos bendisyun-kalinaw. Guin sugo ako han Diyos nganhi ha iyo para maka-bulig unta ako ha iyo. Kon gusto niyo, kapti an rosaryo. Bisan iton rosary la, makaka-himo hin mga milagro ha kalibutan ngan ha kinabuhi niyo. Benebendisyunan ko kamo ngan pepermi ako upod niyo uyon ha kabobot-on han Diyos. Salamat han di-re niyo pag ba-le waray la hi-nen akon pag-kanhi ngan nagpapasalamat ako ha iyo tungod nga an pag-responde niyo nag-seserbe para han kaupayan ngan para han kalinaw."
Tugon ha petsa Pebrero 25, 1991 "Hinigugma ko na mga anak! Yana nga adlaw, ini-imbita ko kamo na mag-desider para ha Diyos, tungod kay iton pagka-harayo ha Diyos bunga han ka-kulang hin kalinaw ha kasing-kasing niyo. An Diyos la an kalinaw. Sanglit, kadto-a Hiya pa-agui hiton kalugaringon na pag a-ampo ngan ika-buhi an kalinaw dida ha kasing-kasing, ngan, dida hi-ne a-agos an kalinaw, daw salug tikang ha kasing-kasing niyo, ngadto ha bug-os nga kalibutan. Ayaw pag-pulong la bahin han kalinaw, kundi himo-a an kalinaw. Benebendisyunan ko an kada usa ha iyo ngan an kada maupay nga desisyun niyo. Salamat han iyo pag-responde hi-ne nga tawag ko."
Tugon ha petsa Marso 25, 1991 "Hinigugma ko na mga anak! Yana liwat nga adlaw, ini-imbita ko kamo na ika-buhi an pasyon ni Hesus dida ha pag-ampo ngan pakig-usa ha Iya. Mag-desider pag-dugang hin panahon para ha Diyos nga nag-hatag ha iyo hi-ne nga mga adlaw hin grasya. Sanglit, hinigugma ko na mga anak, mag-ampo ngan, ha espesyal na pa-agui, i-buhi pag-otro iton pag-higugma para kan Hesus sulod ha kasing-kasing niyo. A-anhi ako ngan bubunyog ako ha iyo upod an akon bendisyun ngan mga pag-ampo. Salamat han iyo pag-responde hi-ne nga tawag ko."
Tugon ha petsa Abril 25, 1991 "Hinigugma ko na mga anak! Yana nga adlaw, ini-imbita ko kamo ngatanan para iton pag-ampo niyo magma-kinasingkasing. Mag-halad hin oras pag-ampo an kada usa para ma-diskubre niyo an Diyos. Di-re ko gusto na mag-pupulong la kamo bahin ha pag-ampo, kundi mag-ampo kamo mismo. Pun-a iton kada adlaw niyo hin pag-ampo pa-salamat ha Diyos para ha kinabuhi ngan ha tanan na butang niyo. Di-re ko gusto na an iyo kinabuhi lumalabay la ha mga pulong kundi maghatag-glorya kamo ha Diyos pa-agui ha mga hinimo. A-anhi ako ha iyo ngan nag-papasalamat ako ha Diyos para ha kada segundo na upod ko kamo. Salamat han iyo pag-responde hi-ne nga tawag ko."
Tugon ha petsa Mayo 25, 1991 "Hinigugma ko na mga anak! Yana nga adlaw, ini-imbita ko kamo ngatanan nga naka-bati han tugon hin kalinaw ko, nga seryosoha iton higugma-on na pag-tuman hi-ne dida ha kinabuhi niyo. Damo an naghuhunahuna nga dako an ira nahihimo ha pag-pupulong la bahin han mga tugon, pero di-re ibinu-buhi ito. Mga anak, ini-imbita ko kamo ha buhi ngan pag bag-o han ngatanan nga negatibo sulod niyo, para mahimo na positibo ngan buhi ito. Mga anak, upod ako niyo ngan gusto ko buligan an kada usa na i-buhi ngan, dida ha pagka-buhi, mag-testigo bahin han maupay nga sumat. A-anhi ako, mga anak, para buligan ngan dad-on kamo ha langit, nga di-in an kalipay ha langit puede ma-ibuhi na niyo yana. Salamat han iyo pag-responde hi-ne nga tawag ko."
Tugon ha petsa Hunyo 25, 1991 "Hinigugma ko na mga anak! Yana nga adlaw na hatag niyo ha akon, gusto ko bendisyunan kamo ngatanan ngan mag-siring: i-nen yana nga mga adlaw mintras a-anhi ako ha iyo, mga adlaw hin grasya. Gusto ko tudruan ngan buligan kamo mag-lakat ha dalan pagka-santohanon. Damo an mga tawo nga di-re gusto mag-intende han akon mga tugon ngan mag-seryoso pag-karawat hiton akon guin pupulong. Amo nga, kamo an akon tinatawag ngan guin hahangyo na, ha kinabuhi ngan ha inadlaw na paka-buhi niyo, mag-testigo bahin hi-nen akon pag-kanhi. Kon mag a-ampo kamo, bubuligan kamo han Diyos mag-diskubre han tinu-od nga rason hi-nen akon pag-kakanhi. Sanglit, mga anak, mag-ampo ngan basaha an Sagrado na mga Surat para nga, pa-agui hi-nen pag-kakanhi ko, ma-diskubre niyo iton mensahe para ha iyo dida hiton Sagrado na mga Surat. Salamat han iyo pag-responde hi-ne nga tawag ko."
Tugon ha petsa Hulyo 25, 1991 "Hinigugma ko na mga anak! Yana nga adlaw ini-imbita ko kamo na mag-ampo para ha kalinaw. Yana nga panahon, an kalinaw espesyal na guin proprobaran pag-sulay, ngan hinahangyo ko na bumalik kamo pag-otro ha pag pupu-asa ngan pag a-ampo dida ha mga pamilya. Mga anak, gusto ko ma-sabtan niyo iton ka-seryoso hi-nen sitwasyun, ngan iton mahihitabo mag-dedepende ha mga pag-ampo niyo, ngan guti-ay la iton iyo mga pag a-ampo. Mga anak, upod ako niyo ngan ini-imbita ko kamo na mag-tikang pag-ampo ngan mag-seryoso pag pu-asa sugad hadton mga adlaw han akon una pag-kanhi. Salamat han iyo pag-responde hi-ne nga tawag ko."
Tugon ha petsa Agosto 25, 1991 "Hinigugma ko na mga anak! Yana liwat nga adlaw, ini-imbita ko kamo ha pag a-ampo, sugad hin yana pala mahitabo, di-in nag-tikang na matuman an plano ko. Makusog hi Satanas ngan gusto niya i-duso pa-harayo an akon mga plano hin kalinaw ngan kalipay, ngan hunahuna-on niyo nga di-re ma-kusog ha mga desisyun an Anak ko. Sanglit, tinatawag ko kamo ngatanan, mga anak, na mag-ampo ngan mag-dayun hin pag-pupuasa. Ini-imbita ko kamo ha siyam nga adlaw pag-salikway hin kalugaringon para, ha bulig niyo, an ngatanan na gusto ko ma-tuman dida han mga sekreto na guin tikang ko ha Fatima, unta matuman. Tinatawag ko kamo, mga anak, na sabta iton importansya hi-nen akon pag-kanhi ngan iton ka-seryoso hi-nen sitwasyun. Gusto ko mag-salba han ngatanan na mga kalag ngan i-presenta hi-ra ha Diyos. Sanglit, mag-ampo kita pareho na matuman adton ngatanan na guin sugdan ko. Salamat han iyo pag-responde hi-ne nga tawag ko."
Tugon ha petsa Septembre 25, 1991 "Hinigugma ko na mga anak! Yana nga adlaw, espesyal na ini-imbita ko kamo ngatanan ha pag a-ampo ngan ha pag-sasalikway hiton kalugaringon. Kay yana, sugad hin waray pa mahitabo, gusto ipakita ni Satanas ha kalibutan an waray alo nga nawong niya na gagamiton pang-enganyo ha posib’le kadam-an mga tawo ngadto ha dalan pag-kamatay ngan pagka-sala. Sanglit, mga anak, bulig para magda-ug dida ha kalibutan salan-on an akon Imakulada na Kasing-Kasing. Hinahangyo ko ha iyo ngatanan na mag-halad hin mga pag-ampo ngan mga sakripisyo para han akon mga intensyun para i-presenta ko ha Diyos kon ano an pinaka-kinahanglan. Kalimti iton iyo mga kagustuhan, mga anak, ngan mag-ampo para hiton gusto han Diyos, di-re para hiton gusto niyo. Salamat han iyo pag-responde hi-ne nga tawag ko."
Tugon ha petsa Oktubre 25, 1991 "Hinigugma ko na mga anak! Mag-ampo! Mag-ampo! Mag-ampo!"
Tugon ha petsa Nobyembre 25, 1991 "Hinigugma ko na mga anak! Yana nga panahon liwat, ini-imbita ko kamo ha pag a-ampo. Mag-ampo na ma-intendihan niyo an gusto ipasabot ha iyo han Diyos dida nga a-anhi ako ngan dida hiton mga tugon na guin hahatag ko ha iyo. Gusto ko dad-on kamo pa-harani kan Hesus ngan ha samaran nga kasing-kasing Niya, para ma-kita ngan ma-sabtan niyo an waray sukol na gugma na hatag mismo ha kada usa ha iyo. Sanglit, mga anak, mag-ampo na an tubod hin gugma mag-agos tikang ha kasing-kasing niyo ngadto han kada tawo, pareho ha mga na-sisina ngan ha mga na-tamay ha iyo. Dida hito, pa-agui ha gugma ni Hesus, malalabwan niyo an ngatanan nga miserab’le dinhe ha kalibutan hin mga kasakit, nga waray pagla-um para hadton mga di-re nakakahibaro kan Hesus, Upod ako niyo ngan hinihigugma ko kamo dara an waray sukol na gugma hi Hesus. Salamat han iyo mga sakripisyo ngan mga pag-ampo. Mag-ampo para maduga-ngan pa an bulig ko ha iyo. Kinahanglan gud nakon iton mga pag-ampo niyo. Salamat han iyo pag-responde hi-ne nga tawag ko."
Tugon ha petsa Disyembre 25, 1991 "Hinigugma ko na mga anak! Yana nga adlaw, ha espesyal na pa-agui, dara ko ha iyo an Niῆo Hesus para bendisyunan unta kamo han Iya bendisyun hin kalinaw ngan higugma. Mga anak, ayaw kalimut na grasya i-ne nga di-re na-iintendihan o di-re kinakarawat hiton damo nga tawo. Sanglit, kamo nga nag-siring na kamo akon, ngan nag-bibiling hiton akon pag-bulig, i-hatag iton iyo bug-os na kalugaringon. Una ha tanan, i-hatag an iyo pag-higugma ngan ehemplo ha pamilya niyo. Nasiring kamo nga piyesta han pamilya an Pasko. Sanglit, mga anak, i-butang an Diyos ha pinaka-una nga puesto dida ha pamilya niyo para tagan kamo Niya hin kalinaw ngan pro-protektahan kamo, di-re la kontra ha guerra, kundi ha kalinaw liwat pro-protektahan kamo kontra hiton kada pag-ataki han demonyo. Kon an Diyos upod niyo, a-ada ha iyo an ngatanan. Pero kon di-re niyo gusto Hiya, miserab’le ngan mawawara kamo, ngan di-re kamo ma-aram kon ha-in kamo kampi. Sanglit, mga anak, mag-desider para ha Diyos. Despues, makukuha niyo an ngatanan. Salamat han iyo pag-responde hi-ne nga tawag ko."


text:
Our Lady Of Medjugorje
Messages From 2003 In Waray-Waray
Tugon ha petsa Enero 25, 2003 "Hinigugma ko na mga anak! Upod hi-ne nga tugon an akon otro pag-tawag ha iyo na mag-ampo para hin kalinaw. Labi na yana nga an kalinaw nag a-agui hin krisis, kamo amo iton mag-ampo ngan mag-hatag testigo para hin kalinaw. Mga anak, mahimo kamo na kalinaw din-he ha kalibutan na waray kalinaw. Salamat han iyo pag-responde hi-ne nga tawag ko." 01/2003
Tugon ha petsa Pebrero 25, 2003 "Hinigugma ko na mga anak! Yana liwat nga adlaw tinatawag ko kamo na mag-ampo ngan mag-puasa para hin kalinaw. Sugad han akon guin siring na nga guin o-otro ko ha iyo, mga anak, dida la ha pag-ampo ngan pag-puasa na ma-pupugong liwat iton mga guerra. An kalinaw usa nga mahal na regalo tikang ha Diyos. Pangita-a i-ne, mag-ampo ngan makakarawat niyo ito. Mag-pulong bahin han kalinaw ngan dad-a iton kalinaw dida ha kasing-kasing niyo. Bantayi i-ne hin ma-upay sugad hiton usa nga bukad na kinahanglan an tubig, an mabo-ot na pag-bantay ngan an hayag han adlaw. Mahimo kamo nga nag-dadara hin kalinaw ngadto ha mga iba. Upod ako niyo ngan taga-hangyo para ha iyo ngatanan. Salamat han iyo pag-responde hi-ne nga tawag ko." 02/2003
18.03.2003 - An pinagpakita-an na hi Mirjana Dragicevic-Soldo nagka-ada hin inadlaw na pagpapakita tikang ha petsa Hunyo 24, 1981 hasta Disyembre 25, 1982. Didto han katapusan nga inadlaw na pagpapakita ha iya, guin hatag han Mahal na Birhen ha iya an ika-napulo nga tugon-sekreto, ngan guin sidngan hiya na usa ka beses kada tuig hiya magpapakita, ha kada Marso 18. Amo i-ne an nahitabo tinuig tikang hadto. Yana nga tuig yulot-yukot na mga deboto an nag-tirok pangadye han Rosaryo didto ha Senakolo Kumunidad ha Medjugorje. An pagpakita inabot tikang alas 8:55 ha aga hasta alas 9:02 ha aga ngan nag-hatag an Mahal na Birhen hi-nen sunod nga tugon:
"Hinigugma ko na mga anak! Labi na yana nga santohanon oras hin penitensya ngan pag-ampo, tinatawag ko na pumili kamo. Guin tagan kamo han Diyos hin libre na pag-pili kon kinabuhi o kamatayan han iyo gusto. Pamati hin kinasing-kasing ha akon mga tugon para mahibaro kamo kon ano an iyo kinahanglan buhaton ngan kon di-in niyo makikita an dalan ngadto han kinabuhi. Mga anak, kon waray an Diyos waray kamo mahihimo; ayaw niyo kalimti i-ne bisan hin usa ka segundo. Kay, kon ano kamo yana ngan kon ano an iyo hangturan ha tuna, kon san-o kamo babalik ha tuna. Ayaw niyo pasinahe an Diyos, imbes sunod kamo ha akon ngadto han kinabuhi. Salamat nga a-anhi kamo."
Tugon ha petsa Marso 25, 2003 "Hinigugma ko na mga anak! Yana liwat nga adlaw tinatawag ko kamo na mag-ampo para hin kalinaw. Mag-ampo kamo upod an kasing-kasing, mga anak, ngan ayaw ka waray hin pag-sarig tungod kay hinihigugma han Diyos an Iya mga guin himo. Gusto Niya na kamo masalba, usa-usa, pa-agui hi-nen akon pag-kanhi ha iyo. Tinatawag ko kamo ngadto ha dalan han pagka-santohanon. Mag-ampo, ngan dida ha pag-ampo abre kamo ha kabobot-on han Diyos; pa-agui hi-ne, ha tanan na bubuhaton niyo, mai-intendihan niyo an plano han Diyos para ha iyo ngan pa-agui ha iyo. Salamat han iyo pag-responde hi-ne nga tawag ko." 03/2003
Tugon ha petsa Abril 25, 2003 "Hinigugma ko na mga anak! Tinatawag ko kamo liwat yana nga adlaw na mag-abre hiton iyo kalugaringon ha pag-ampo. Ha nag-agui na panahon han Kuaresma, nasabtan niyo iton ka guti-ay niyo ngan iton ka guti-ay hiton pag-sarig niyo. Mga anak, mag-desider liwat kamo yana nga adlaw para ha Diyos, nga dida ha sulod niyo ngan pa-agui ha iyo, mababag-o Niya iton mga kasing-kasing han mga katawhan, ngan iton iyo mga kasing-kasing liwat. Mag-malipayon kamo nga taga-dara han nabanhaw na Hesus din-he ha waray kalinaw nga kalibutan, nga nangangandoy ha Diyos ngan ha tanan nga tikang ha Diyos. Upod ako niyo, mga anak, ngan hinihigugma ko kamo hin espesyal na gugma. Salamat han iyo pag-responde hi-ne nga tawag ko." 04/2003
Tugon ha petsa Mayo 25, 2003 "Hinigugma ko na mga anak! Yana liwat nga adlaw tinatawag ko kamo na mag-ampo. Bag-oha iton iyo personal na pag a-ampo, ngan ha espesyal na pa-agui mag-ampo kamo ha Espiritu Santo na buligan kamo ha kinasing-kasing na pag a-ampo. Nag-hahangyo ako para ha iyo ngatanan, mga anak, ngan tinatawag ko kamo ngatanan na magbag-o hin kinabuhi ngadto ha pagka Diyos-non. Kon magbabag-o kamo ha pagka Diyos-non, iton ngatanan ha palibot niyo magbabag-o liwat ngan iton pag-ampo mag-hahatag ha ira hin kalipay. Salamat han iyo pag-responde hi-ne nga tawag ko." 05/2003
Tugon ha petsa Hunyo 25, 2003 "Hinigugma ko na mga anak! Yana liwat nga adlaw, upod an dako nga kalipay tinatawag ko kamo na ika-buhi niyo an akon mga tugon. Upod ako niyo ngan nagpapasalamat ako hiton pag-buhi niyo han akon pulong ha iyo. Tinatawag ko kamo na ika-lipay iton otro na pag-buhi han akon mga tugon. Hina-ut unta na an pag a-ampo himo-on niyo adlaw-adlaw. Salamat han iyo pag-responde hi-ne nga tawag ko." 06/2013
25.06.2003 – An pinagpakita-an na hi Ivanka Ivankovic-Elez nagka-ada han iya regular nga tinuig na pinagpapakita-an ha petsa Hunyo 25, 2003. Siring han mga guin pakita-an, hira Vicka, Marija ngan Ivan sigue pa an inadlaw na pinagpapakita-an, ngan hi Mirjana, Ivanka ngan Jakov tinuig hira pinagpapakita-an.
Hadton katapusan na pagpapakita Niya ha petsa Mayo 7, 1985, guin hatag han Mahal na Birhen kan Ivanka an ika-napulo nga tugon-sekreto ngan guin sidngan hiya na usa ka beses kada tuig hiya pagpapakita-an dida ha anibersaryo han pagpapakita. Amo liwat i-ne an nahitabo yana nga tuig. An pagpapakita inabot hin 10 ka minuto. Didto ha balay ni Ivanka hiya guin pakita-an upod niya an iya pamilya, an bana niya ngan tolo nga anak nira. Guin hatag han Mahal na Birhen i-nen sunod nga tugon:
"Hinigugma ko na mga anak! Ayaw kamo kahadlok, upod ako niyo permi. Abrehi iton iyo kasing-kasing para an gugma ngan an kalinaw makasulod dida hito. Mag-ampo para ha kalinaw, kalinaw, kalinaw."
Malipayon an pag-abot han Mahal na Birhen ngan nag-pulong hin mas damo kan Ivanka bahin han Iya kinabuhi.
Tugon ha petsa Hulyo 25, 2003 "Hinigugma ko na mga anak! Yana liwat nga adlaw tinatawag ko kamo ha pag-ampo. Mga anak, mag-ampo kamo tubtob na iton pag-ampo mahimo nga kalipay para ha iyo. Dida la hi-ne nga pa-agui na madidiskubrehan hiton kada usa ha iyo an kalinaw ha kasing-kasing ngan mako-kontento iton kalag niyo. Mababati niyo na kinahanglan mag-testigo kamo para ha iba bahin hiton gugma nga nababati-an dida ha kasing-kasing ngan kinabuhi niyo. Upod ako niyo ngan nag-hahangyo atbang ha Diyos para ha iyo ngatanan. Salamat han iyo pag-responde hi-ne nga tawag ko." 07/2003
Tugon ha petsa Agosto 25, 2003 "Hinigugma ko na mga anak! Yana liwat nga adlaw tinatawag ko kamo na magpa-salamat ha Diyos dida sulod hiton iyo kasing-kasing para hadton mga grasya na hatag Niya ha iyo, pa-agui liwat ha mga senyales ngan kolor nga a-ada ha mga natural na guin himo. Gusto han Diyos na mapa-harani kamo ha Iya ngan bo-ot Niya nga dayawon ngan pasalamatan niyo Hiya. Sanglit, mga anak, tinatawag ko kamo hin otro na mag-ampo, mag-ampo, mag-ampo ngan ayaw kalimot na upod ako niyo. Nag-hahangyo ako atbang ha Diyos para hiton kada usa ha iyo tubtob na ma-kompleto iton kalipay niyo dida ha Iya. Salamat han iyo pag-responde hi-ne nga tawag ko." 08/2003
Tugon ha petsa Septembre 25, 2003 "Hinigugma ko na mga anak! Yana liwat nga adlaw tinatawag ko kamo na magpa-harani ha akon kasing-kasing. Dida la hi-ne nga pa-agui mai-intendihan niyo i-nen regalo han akon pag-kanhi ha tungod niyo. Gusto ko, mga anak, na tugwayan kamo ngadto ha kasing-kasing han Anak ko na hi Hesus; pero nag-pupugong kamo ngan di-re kamo desidido na mag-abre hiton iyo kasing-kasing ha pag a-ampo. Ino-otro ko, mga anak, pag-tawag na ayaw kamo ka-bungol pero mag-intende kamo hi-nen tawag ko, na amo iton salbasyon para ha iyo. Salamat han iyo pag-responde hi-ne nga tawag ko." 09/2003
Tugon ha petsa Oktubre 25, 2003 "Hinigugma ko na mga anak! Tinatawag ko kamo hin otro na mag-konsagrar kamo ha akon kasing-kasing ngan ha kasing-kasing han Anak ko na hi Hesus. Gusto ko, mga anak, na tugwayan kamo ha dalan han pagbabag-o hin kinabuhi ngadto ha pagka Diyos-non ngan pagka-santohanon. Amo la i-ne nga pa-agui, ngan pa-agui ha iyo, na makakadara kami hin mas damo na mga kalag ha dalan han pagka-salba. Ayaw kamo pag-atrasar, mga anak, pero mag-siring kamo dara an bug-os nga kasing-kasing na: "Gusto ko buligan hi Hesus ngan hi Maria para an kadam-an na mga kabugto-an, mga lalaki ngan mga babaye, mahibaro hiton dalan ngadto ha pagka-santohanon." Dida hi-ne nga pa-agui, mababati-an niyo iton pagka-kontento dara na kamo mga kasangkayan ni Hesus. Salamat han iyo pag-responde hine nga tawag ko." 10/2003
Tugon ha petsa Nobyembre 25, 2003 "Hinigugma ko na mga anak! Tinatawag ko kamo na i-ne nga panahon mahimo nga dako na insentibo niyo ha pag a-ampo. Dida hi-ne nga panahon, mga anak, mag-ampo kamo na hi Hesus matawo sulod han tanan na mga kasing-kasing, labi didto ha sulod hiton di-re pa nakaka-kilala ha Iya. Mahimo kamo na gugma, kalipay ngan kalinaw dida hi-ne nga kalibutan na waray kalinaw. Upod ako niyo ngan taga-hangyo atbang han Diyos para hiton kada usa ha iyo. Salamat han iyo pag-responde hi-ne nga tawag ko." 11/2003
Tugon ha petsa Disyembre 25, 2003 "Hinigugma ko na mga anak! Yana liwat na adlaw, benebendisyunan ko kamo upod an Anak ko na hi Hesus ha mga butkon ko ngan dara ko ha iyo, Hiya, na amo an Hadi han Kalinaw, para tagan kamo Niya han Iya kalinaw. Upod ako niyo ngan hinihigugma ko kamo ngatanan, mga anak. Salamat han iyo pag-responde hi-ne nga tawag ko." 12/2003
Tinuig na Pagpapakita kan Jakov ha petsa Disyembre 25, 2003
Didto han katapusan na pagpapakita kan Jakov ha petsa Septembre 12, 1998, guin sidngan hiya han Mahal na Birhen na tikang hadto pagpapakita-an hiya usa ka beses kada tuig, kada Disyembre 25, adlaw han Pasko. Amo liwat i-ne an nahitabo yana nga tuig. An pagpakita nag-tikang alas 3:15 ha kulop (oras didto) ngan inabot hin 8 ka minuto. Nag-hatag an Mahal na Birhen hi-nen sunod nga tugon:
"Hinigugma ko na mga anak! Yana nga adlaw, nga di-in ha espesyal na pa-agui, gusto ni Hesus tagan kamo han Iya kalinaw, tinatawag ko kamo na mag-ampo para ha kalinaw dida hiton iyo mga kasing-kasing. Mga anak, kon waray kalinaw sulod ha kasing-kasing niyo di-re niyo ma mamalati-an an gugma ngan kalipay han pagka-tawo ni Hesus. Sanglit, mga anak, yana nga adlaw ha espesyal na pa-agui, abrehi iton iyo kasing-kasing ngan mag-tikang pag-ampo. Pa-agui la ha pag a-ampo ngan bug-os nga pag-tutugyan, na iton iyo kasing-kasing mapupuno han gugma ngan kalinaw ni Hesus. Hatag ko ha iyo an akon kinag-anak na bendisyun."


text:
Barugo
An Barugo usa nga bungto ha lalawigan han Leyte ha Sinirangan nga Kabisay-an nga rehiyon ha Pilipinas. Ha katundan han Barugo an bungto han Carigara, ha sidlangan, an bungto han San Miguel. Ha amihanan han bungto matatad-an an Baybayon han Carigara o Carigara Bay. Ha salatan o habagatan han Barugo, amo an mga bungto han Tunga ngan San Miguel.
Sulod
An Tuna[igliwat | edit source]
An katunaan hin Barugo may kahaluag nga 84.65 kilometro kwadrado. Basi ha kahaluag han teritoryo o tuna, ika-katloan kag tulo ini nga bungto ha ngatanan nga bungto hin Leyte o 1.48 porsyento han kabug-usan nga tuna hin Leyte. An mga klase hin tuna nga may-ada an Barugo amo an San Manuel silt loam (alluvial deposits), Palo clay loam (alluvial deposits), ngan Luisiana clay (alluvial deposits). 51.67 kilometro an kaharayo hin Barugo tikang o tikadto ha Syudad han Tacloban, 58.68 kilometro tikang o tikadto ha Syudad han Ormoc.
An mga Tawo[igliwat | edit source]
Sumala han 2000 census, mayda populasyon an Barugo nga 26,920 ka tawo ha 5,108 nga mga panimalay. Ika-duhaan kag usa ini nga pinakadako nga populasyon ha mga bungto hin Leyte o 1.7 porsyento han kabug-usan nga populasyon hin Leyte. Nadako ini nga populasyon hin Barugo hin 0.08 porsyento kada tuig. May-ada 318 katawo ha kada usa ka kilometro kwadrado nga tuna hin Barugo. 23.3 porsyento hin mga tawo ha Barugo nangukoy ha urban na lugar o poblasyon, 76.7 porsyento ha rural na lugar o kaumahan. Winaray an lumad nga yinaknan han Barugo.
Ekonomiya[igliwat | edit source]
An Barugo usa nga pang-agrikultura nga bungto. Kaurugan nga pakabuhi ha Barugo amo an food processing (bulad ngan tuba), pangisda, turismo(mga pangarigoan), pagluto hin mga delicacies (torta, roscas, suman, moron, ngan iba pa), paghupot hin hayop, pagtanom (humay, lubi, mais, kamote, palawan ngan balanghoy) ngan aqua farming.
Edukasyon ngan Panlawas[igliwat | edit source]
Han tuig 2003, 98 porsyento ha mga tawo mga tawo ha Barugo an literate, o maaram magbasa o magsurat. May-ada 31 ka eskwelahan pan-elementarya ngan 4 ka eskwelahan pan-sekondarya ha Barugo kun diin ha tuig 2003 nangeskwela an 5,528 nga estudyante pan-elementarya ngan 2,042 nga estudyante pan-sekondarya. May-ada gihapon 217 nga magturutdo ha elementarya ngan 56 ha sekondarya.
Sumala gihapon han tuig 2003, naabot ha 5.3 porsyento an crude death rate, 22 porsyento an crude birth rate,1.6 porsyento an infant mortality ngan 0.81 porsyento an mortality rate.
Gobyerno[igliwat | edit source]
Usa ka ika-upat nga klase nga munisipalidad an bungto hin Barugo. May-ada ini 37 ka baranggay nga kun diin 6 an urban o nahimo han poblasyon ngan 31 rural o kaumahan. An lokal nga gobyerno hin Barugo pinangungunahan yana han mayor nga hi Juliana Villasin ngan han bise mayor nga hi Alden Avestruz kabulig han 8 ka miyembro han Sangguniang Bayan (SB), presidente han Association of Barangay Captains (ABC) ngan presidente han Sangguniang Kabataan (SK).
Mga Baranggay[igliwat | edit source]
Mayda katloan kag pito (37) nga baranggay an Barugo.
Kasaysayan[igliwat | edit source]
Damo ka bersyon an ginbabasehan kun ano gud an kinatikangan han bungto hin Barugo. An pinakapopular, an mga istorya han mga kalagsan nga tuminungnong hin Barugo. Pero ini nga mga istorya ginkwestiyon ni anay Joelter Aruta na nagbuhat hin iya kalugaringon nga pagtuon ha kinatikangan han Barugo, na detalyado na ginsurat naman niya ha iya artikulo nga "Barugo: Its Fabled History" tikang ha "Barugo Town Fiesta '93", usa ka souvenir program para ha kapyestahan han bungto han Barugo han tuig 1993. .
Hadton dekada 1950, mayda na gintitinutdo ha mga estudyante hin elementarya ha Barugo na istorya han kinatikangan han nasiring nga bungto. Hadton una daw nga panahon, mayda usa ka tawo na an ngaran Cassadok. Usa ka adlaw, samtang nagpapahuway inin hi Cassadok ha ubos hin usa ka dako nga puno, mayda nangagi nga mga Katsila. Ini na mga nangagi nagpakiana kan Cassadok kun ano an ngaran han lugar. Kay di man hiya nakaintende hin Kinatsila nga yinaknan, gasi niya an ginpapakiana han mga Katsila kun ano an ngaran han puno na iya ginpapahuwayan salit an ginbaton niya "balugo" kay amo man an ngaran han puno. Tikang hadto, tinawag na an lugar hiton na ngaran hasta han nangabot an mga Amerikano. Han panahon naman na kolonya an Pilipinas han Amerika, tungod kay nangunguyit an mga Amerikano ha pagyakan han ngaran han bungto, ginbalyuan nira an letra nga "L" ha Balugo hin letra nga "R", amo nga naging "Barugo" na ini yana.
May iba naman nga istorya nga nasiring na an Barugo in gintindog nira Datu Sikatuna, Datu Kasadok ngan Datu Pangilawon. Kinuha an ngaran hini nga bungto tikang han kahoy nga balugo. Una hira nga umokoy hirani han ganghaan han salog han Himanglos. Tungod han agsob nga panikas han mga Moro, napiritan hira pag-isol tipahirayo ha baybayon.
Dida han 1780s o han tirotimprano pa, an adto nga bungto in utro nga pinanikasan ngan sinunog han mga Moro.Tinatawag nga "Nasunugan" ini nga lugar yana. Mahitungod hadto nga hitabo, napiritan na liwat an nangungukoy hini nga dapit nga bumalhin ngada han kinamumutangan yana hini nga bungto.
Base naman ha pagpinanbasa ni Aruta ha mga daan na mga libro ngan mga kasuratan (nga kaurugan ginsurat han mga Espanyol nga mga kapadian han panahon pa na kolonya han Espanya an Pilipinas), an Barugo naging encomienda han mga Katsila hadton ika-3 han Nobyembre, 1571. An una naman na naging encomiendero hin Barugo amo hi Rodrigo de Vargas.
An Barugo una nga gintindog han mga Heswita nga mga kapadian ngan ginpamahalaan han mga Agostino nga mga padi hasta nabalhin ini ha mga Pransiskano nga mga padi. Ha una, dati la ini nga visita han parokya han Carigara ha ilarom hin pagtitimangno ni Padre Mateo Sanchez, usa ka Heswita nga padi, nga amo an naging una nga kura paroko han Carigara.
Hadton tuig 1865, an simbahan han Barugo ginngaran ha patron nga hi San Jose (nga hasta yana amo la gihapon an patron han Barugo). Hinimo la ini ha nipa ngan gintitimangnuan ni Padre Bernardino Rebolledo (kitaa an lista han mga nagpadi ha Barugo). Hadton naging usa ka parokya na an Barugo (kitaa an Parokya ni San Jose ha Barugo), naging mga visita anay hini an mga bungto han Alangalang, Jaro, Babangon (Babatngon na yana) ngan Malibago hasta han naging mga independente na gihapon ini hira nga parokya.
Waray pa kasabti kun ano gud an karugsig-ngon hin ngaran nga "barugo" ngan kun diin ini kakuha nga ngaran, pero ha kadugangan pa na pagpinanmiling ni Aruta hin mga karaan nga kasuratan, nasabtan niya na ini nga ngaran dati na na ginagagamit han mga kadaan nga mga padi nga historyador ngan mga chronicler para patungkol hini nga bungto. Mayda pa ngani kadaan nga mapa hin Pilipinas na ginhimo pa han tuig 1699 nga nagpapakita han lokasyon hini nga bungto ngan naka-spell an ngaran hini nga B-A-R-U-G-O. Karugsigngon, dati pa ini nga bungto gin-ngaranan nga "Barugo" san-o pa man an Pilipinas naging kolonya han Amerika.
San-o pa nangukoy an mga Barugon-on ha poblasyon han yana nga panahon, han una, an mga urukyan han Barugo harayo pa ha baybayon hin Carigara Bay ngan baba han Salog han Himanglos. Hadton una, an mga urukyan harayo pa ha baybayon hin Carigara Bay ngan nakadto pa ha hirani ha ganghaan han hataas nga parte han Salog han Himanglos (nga han una, han panahon han conquistadores, gintatawag pa na "Salog han Barugo").
Posible nga an una nga bungto ha Barugo nakadto ha lugar na tinatawag na yana nga "Nasunugan" (karugsigngon, nasunog na lugar), nga sitio yana hin Baranggay Tutug-an. Didto hini nga lugar makikit-an an kadaan na Espanyol nga kalsada nga kadaan nga aragian tipakadto ha Tunga ngan Jaro. Dinhi ha ligid hini nga kalsada makit-an an mga nagkakasalin han naguba nga kadaan nga Espanyol nga simbahan. Ha ligid liwat hini nga guba nga simbahan an ganghaan han hitaas nga parte han Salog han Himanglos.
Napansin ni Aruta na ini nga mga ebidensya ha Nasunugan naayon ha mga detalye nga nakasurat ha mga kadaan nga mga libro han mga nauna nga mga Heswita na kapadian nga nangabot ha Leyte. Una kay ha "Relaciones de las Islas Filipinas", usa ka libro ni Padre Pedro Chirino, usa ka Heswita, gin-istorya niya an ira paglinakat han iya mga kaupod tikadto ha Barugo ngan ginsiniring niya an tungkol ha lugar ha la orilla, nga karugsigngon "ha ganghaan hin salog, diri ha baba hin salog". Ikaduha, gin-istorya liwat ni Padre Chirino ha iya libro an pagbiyahe ni Padre Mateo Sanchez "gamit an usa ka gutiay nga baluto" tikang ha bungto hin Barugo tikadto ha "usa ka may sakit nga naukoy ha Horon, nga harayo ha bungto ngan harani ha baybayon".
Tikang ha Nasunugan, pagkatapos masunog han una nga mga urukyan, namalhin an mga tawo ha lain nga lugar nga yana tinatawag na "Binongto-an" - nga karugsigngon usa ka lugar nga bungto nga binayaan - nga sitio yana hin Baranggay Pikas. Kay waray man nasalin nga ebidensya han ira pangukoy hadto nga lugar, ginsisiring na waray la mag-iha an mga mangurukoy ha Binongto-an kay namalhin dayon hira ha lokasyon yana han poblasyon.
Turismo[igliwat | edit source]
Gallery[igliwat | edit source]
-
Paglantaw han sirak ha Carigara Bay tikang ha baybayon hin Balud
-
An isla han Biliran kun kikitaon tikang ha baybayon hin Balud
-
An baybayon han Balud ha pagkakulop
-
An simple nga baybayon han Balud
-
-
An kahalabaan han kahoy nga tulay han Baluarte
-
An hubas nga estuary (baba hin salog) hin Baluarte ha kulop
-
Isla han Biliran, ginkuha tikang ha ibabaw han kahoy nga tulay han Baluarte
Kitaa Gihapon[igliwat | edit source]
- Lista han mga Lokal nga Gintoinan han Barugo
- Mga Nagsirbe nga Opisyales han Munisipyo han Barugo han Tuig 2004-2007
- Mga Nagsirbe nga Opisyales han Munisipyo han Barugo han Tuig 2007-2010
- Mga Napili nga Opisyales han Munisipyo han Barugo ha Tuig 2010-2013
- Waraynon na mga Pagkaon
Mga Sumpay ha Gawas[igliwat | edit source]
- Opisyal nga Websayt han Barugo
- Standard nga Kodigo Heyograpiko nga Pilipinhon
- Impormasyon mahitungod han tuig 2000 Census ha Pilipinas
- Barugo eCommunity Center


text:
Papa Urbano VII
Hi Papa Urbano VII (4 Agosto 1521 – 27 Septyembre 1590), nga natawo ha ngaran nga Giovanni Battista Castagna, amo an Papa han Singbahan Katoliko hin napulo kag tulo ka adlaw han Septyembre 1590, an gihalipoti nga paghadi komo papa ha kaagi.
Kinabuhi[igliwat | edit source]
An iya katulinan Genovahanon, kundi natawo hiya ha Roma. Ginhimo hiya nga Kardinal-Presbitero han S. Marcello han 1584. Napili hiya nga masunod kan Papa Sixto V (1585–1590) han 15 Septyembre 1590, kundi namatay hiya hin malaria (27 Septyembre 1590) ugsa han pagkoronar, nga nagdangat han iya paghadi nga amo an gihalipoti nga paghadi komo papa ha kaagi.
Nag-alagad anay hiya komo gobernador han Bologna ngan komo arsobispo han Rossano, ngan hin damo nga tuig, hiya an nuncio ha Espanya; an iya kapili komo papa gindapigan han Espanyol nga grupo.
An madali nga paghadi ni Urbano VII amo an nagpagawas han syahan nga nasabtan nga diri-pagtugot hin panigarilyo ha kalibutan, kay nagtarhog hiya hin pag-excomulgar hin bisan hin-o man nga "magtabako ha ganghaan hin o ha sakob hin singbahan, bisan ha pagmama, o paghunsoy o pagsimhot han polbo nga porma hini pinaagi ha irong".[1]
Kitaa gihapon[igliwat | edit source]
Mga kasarigan[igliwat | edit source]
- ↑ Public smoking ban: Europe on the move. European Society of Cardiology: (2006). ginhipos tikang ha an orihinal dida han 24 Mayo 2011
Bibliograpiya[igliwat | edit source]
- "Pope Urban VII" in the 1913 Catholic Encyclopedia.
- The Death of the Popes by Wendy J. Reardon, 2004.


text:
Janis Claire Salvacion
Hi Janis Claire Salvacion usa nga paragsurat ngan paragsiday ha pinulongan nga Winaray. Naggradwar hiya ha UP Tacloban ha kurso nga Bachelor of Arts in Communication. Naging kaupod na hiya han magkadirudilain nga pandayan han matinuhaon nga pagsurat ha bug-os nga Pilipinas. Nagtututdo hi Salvacion yana ha National Maritime Polytechnic of the Philippines.
Mga Siday[igliwat | edit source]
- Kasal ha Ika-Siyam nga Adlaw han Uuran
- Kalagiw
- Balay-balay
- Dapdap
- Tututdoan ko hiya hin Spelling ngan Pagbabaybay
- Para han bata nga nahingaturog ha akon sugbong
- Panan-aw ha bintan
- Drowing ni Daday


text:
Wikimedia Commons
An Wikimedia Commons (tinatawag gihapon nga "Commons" o "Wikicommons") usa nga burutangan o repositoryo hin gawasnon nga sulod nga mga ladawan o image, sound ug iba pa nga mga multimedia nga file. Usa ini nga proyekto han Wikimedia Foundation. It mga file nga ginkakarga dinhi nga burutangan puyde magamit sugad in mga ginkarga lokal nga mga file ha iba nga mga proyekto han mga Wikimedia nga server, sugad han Wikipedia, Wikibooks ug Wikinews.
An proyekto gin-propose dida han Marso 2004 ug gintikang dida han Septyembre 7, 2004. Usa nga rason hini nga pagtukod hin usa nga burutangan o repositoryo amo an hingyap nga diri gud magdamo an pagdurudoble hin mga pagbuhat ha mga dirudilain nga mga Wikimedia nga proyekto ug yinaknan, nga nahihinabo kay an amo la gihapon nga file kinahangalan igkarga ha tagsatagsa mga dirudilain nga mga wiki ugsa han pagkamay-ada han Commons.
Iton posibilidad hin mga lokal nga pagkarga dida hiton mga server aada pa, pero ini angay gamiton ha kaurugoan para hin mga materyales nga iton mga polisiya han lokal nga proyekto natugot nga diri matutugotan ha ilarom han pag-lisensya nga polisya han Commons sugad hiton fair use content. Tikang han 2005, an Wikimedia Commons mismo diri natugot hin mga fair use o mga pagkarga ha ilarom hin diri-gawasnon nga mga lisensya, upod an mga lisensya nga naglilimita han pan-negosyo nga paggamit han materyales. Iton mga lisensya hin mga buhat nga puyde ha Commons upod an GNU Gawasnon nga Dokumentasyon nga Lisensya o GNU Free Documentation License, Creative Commons nga mga lisensya nga waray paggaud o paglimita han paggamit, ug an public domain.
Kitaa Gihapon[igliwat | edit source]
- Creative Commons - usa nga proyekto nga nahatag hin gawasnon nga sulod nga mga lisensya ug usa nga direktoryo hin gawasnon nga ginlisensya nga mga buhat
- Internet Archive - an gidako-i nga gawasnon ug libre hin akses nga online nga pagtitirok hin mga video
- Project Gutenberg - an gidako-i nga gawasnon ug libre hin akses nga pagtitirok hin online nga mga dokumento (upod in mga libro ug sheet music)
- Ourmedia - usa nga community media archive
Mga sumpay ha gawas[igliwat | edit source]
- Wikimedia Commons
- Wikimedia Commonplace, in Windows nga garamiton para hin pagkarga hin mga file ngadto han Wikimedia Commons


text:
Karuyag mo ba basahon ini nga artikulo ha %%?
Oo
Diri
Libro Ngan Brosyur Para ha Pag-aram ha Biblia
Admi an mga topiko ha Biblia gamit ini nga mga libro ngan brosyur nga puydi i-download. May-ada liwat audio rekording han amon mga publikasyon ha damu nga yinaknan ngan mga video ha mga sign language.
Mahimo ka pumili hin yinaknan. I-click an Pamiling basi makita an mga publikasyon ngan pormat nga may-ada hito nga yinaknan. I-type an bahin han ulohan basi makita an ginbibiling nga publikasyon.
Imbitasyon Para ha Memoryal ha 2015
'Bilnga an Kamurayawan Ngan Ipadayon Ito'—1 Ped. 3:11
Padayon nga Pamilnga an Katadongan ni Jehova!—Mat. 6:33
Giya ha Pag-aram han Pulong han Dios
Introduksyon ha Pulong han Dios
Pag-usisa han Kasuratan Adlaw-adlaw—2015
Pagkanta kan Jehova—Bag-o nga mga Kanta
Mahimo Ka Magin Sangkay han Dios!
An pipira nga ginbag-o ha digital nga mga publikasyon bangin diri dayon makita ha nakaimprinta nga mga edisyon.


text:
Istorya 89: Ginlimpyohan ni Jesus an Templo
DINHI hini nga retrato, baga hin nasisina gud hi Jesus, diri ba? Maaram ka ba kon kay ano? Tungod kay sobra kahakog ini nga mga tawo ha templo han Dios ha Jerusalem. Ginsasalingabot nira nga makaganansya hin daku tikang ha mga tawo nga napakanhi ha pagsingba ha Dios.
Nakikita mo ba an mga baka, karnero, ngan sarapati? Iginbabaligya ini hinin kalalakin-an dinhi mismo ha templo. Maaram ka ba kon kay ano? Tungod kay an mga Israelita nagkikinahanglan hin mga hayop ngan tamsi ha paghalad ha Dios.
An balaud han Dios nasiring nga kon may-ada Israelita nga nakabuhat hin sayop, sadang hiya maghalad ha Dios. Ngan may-ada liwat iba pa nga panahon nga kinahanglan maghalad an mga Israelita. Kondi diin hira makakakuha hin mga tamsi ngan hayop nga ihahalad?
An iba nga Israelita may-ada kalugaringon nga mga tamsi ngan hayop. Salit mahimo nira ihalad ito. Kondi damu nga Israelita an waray gintatag-iya nga mga hayop ngan mga tamsi. Ngan an iba nga naukoy ha lugar nga hirayo gud ha Jerusalem diri nakakagdara hin hayop nganhi ha templo. Salit dinhi na la hira napalit hin mga hayop ngan mga tamsi nga ira ihahalad. Kondi sobra kamahal an prisyo han baligya hini nga mga tawo. Ginlilimbongan nira an mga tawo. Gawas pa hito, diri hira angay magbaligya ha sulod mismo han templo han Dios.
Ini an nakapasina kan Jesus. Salit ginpamaliskad niya an mga lamesa han mga magbaraligya ngan nagsarang an ira mga kwarta. Ngan kinuha hiya hin pisi nga panlatob ngan gintabog an ngatanan nga hayop tipagawas ha templo. Ginsugo niya an mga tawo nga nagbabaligya han mga sarapati: ‘Kuhaa niyo ini! Ayaw niyo himoa nga baraligyaan an balay han akon Amay.’
Upod ni Jesus ha templo ha Jerusalem an iba han iya mga sumurunod. Nahipausa hira ha ginbuhat ni Jesus. Katapos, ira nahinumdoman an gin-unabi ha Biblia mahitungod han Anak han Dios: ‘An iya gugma ha balay han Dios naglalaga sugad hin kalayo.’
Samtang aanhi hi Jesus ha Jerusalem ha pagtambong han Paskua, nagbuhat hiya hin damu nga milagro. Katapos, binaya hiya ha Judea ngan binalik ha Galilea. Kondi han nagbibiyahe na hiya, inagi hiya ha distrito han Samaria. Kitaon naton kon ano an nahitabo didto.
Juan 2:13-25; 4:3, 4.
Mga pakiana
- Kay ano nga nagbabaligya hin mga hayop ha templo?
- Kay ano nga nasina hi Jesus?
- Sugad han imo nakikita ha retrato, ano an ginbuhat ni Jesus, ngan ano an iya iginsugo ha kalalakin-an nga nagbabaligya hin mga sarapati?
- Ano an nahinumdoman han mga disipulo ni Jesus han nakita nira an iya ginbubuhat?
- Ano nga distrito an gin-agian ni Jesus han nagbyahe hiya pabalik ha Galilea?
Dugang nga pakiana
- Basaha an Juan 2:13-25.
Kon tatagdon naton an duro nga kasina ni Jesus ha mga parabalyo hin kwarta ha templo, ano an husto nga panhunahuna mahitungod han pagnegosyo ha Kingdom Hall? (Juan 2:15, 16; 1 Kor. 10:24, 31-33)


text:
Sinirangan nga Apriká
An Sinirangan nga Apriká amo an gisisirangani nga dapit han kontinente han Apriká. Mga nasop nga lakip ha Sinirangan nga Apriká:
- Kenya, Tanzania, ngan Uganda – bulig liwat ha East African Community (EAC)
- Djibouti, Eritrea, Ethiopia, ngan Somalia – agsob ginngangaran liwat nga Sungay han Aprika
- Mozambique ngan Madagascar – danay ginuupod ha Kasalatan nga Aprika
- Malawi, Zambia, ngan Zimbabwe – agsob ginbubulig liwat ha Kasalatan nga Aprika ngan Butnga nga Pederasyon han Aprika Central African Federation
- Burundi ngan Rwanda – kalakip danay ha Butnga nga Aprika
- Comoros, Mauritius, ngan Seychelles – gudti nga mga nasod nga puro ha Kalawdan Indyano
- Réunion ngan Mayotte – mga pangawas nga mga teritoryo han Fransya nga mabibilngan ha Kalawdan Indyano
Ha Heyograpiya, bulig liwat dinhi an Ehipto ngan Sudan ha rehiyon.


text:
Papa León VI
An Romano nga hi León VI nagsunod kan Juan X komo papa han 928, ngan naghadi hiya hin mga pito ka bulan ngan pira ka adlaw—waray masabtan an mga eksakto nga petsa. Ginsundan hiya ni Esteban VIII. Hi León VI anak han primicerius nga hi Cristobal ngan nagkapot hiya han titulo nga Kardinal-Presbitero han Santa Susanna ugsa hiya ma-elihir nga papa.
Mga Reperensya[igliwat | edit source]
- Ika-9 nga edisyon (1880s) han Encyclopædia Britannica
- Basahon mahitungod kan León VI han Catholic Encyclopedia


text:
Papa-nga-napili Esteban
Hi Esteban usa nga padì han Roma nga napili nga Papa han Singbahan Katolika Romana dida han Marso han 752 nga masunod kan Papa Zacarias; namatay hiya hin apoplehiya katapos hin pira ka adlaw, ugsa hiya maordenar nga obispo.[1] Usa hiya nga kardinal-presbitero, nga nakapot han titulus han San Crisogono (nga amo gihapon nga titulus nga ginkaptan ni Kardinal Federico han Lorena, nga ha urhe nagin Papa Esteban IX), nga ginpili ni Papa Zacarias han 745.
Tagduha nga ihap[igliwat | edit source]
An Annuario Pontificio naglakip kan Esteban nga papa hangtod han Ikaduha nga Konsilyo Vaticano (1962–65) nga diin waray na hiya ginkilala nga papa, ngan ginpanagaan hin tagduha nga ihap an tanan nga mga nagsunod nga papa nga nagdara han ngaran nga Esteban.[2]
Tikang han 752 tubtob 942, pito nga papa naghadi nga nagdara han ngaran nga Esteban. Han syahan, waray hira iglainlain, kay an pag-ihap hin paghadi waray gamita ha mga papa ugsa han ika-10 nga siglo. Gintawag ini hira nga Esteban II tubtob VIII katapos han ira kamatay. An sunod nga papa nga nagdara han ngaran nga Esteban han 1057, nga an pag-ihap nahig-araan na, gintawag nga Esteban IX han buhi pa hiya ngan nagpirma hiya han tanan nga iya mga dokumento nga "Stephanus Nonus Papa."
Mga kasarigan[igliwat | edit source]
- ↑ History's great untold stories: larger than life characters & dramatic ... Ni Joseph Cummins. National Geographic Books. p. 13.
- ↑ History's great untold stories: larger than life characters & dramatic ... By Joseph Cummins


text:
Papa Juan Pablo II
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Papa Juan Pablo II (Linatin: Ioannes Paulus PP. II ), natawo nga Karol Józef Wojtyła (giharani-i nga kaluwas ha Winaray: KA-rol YU-zef voy-TI-wa; Pinolako: [ˈkarɔl ˈjuzɛf vɔjˈtɨwa]) (Mayo 18, 1920 – Abril 2, 2005) naghadi komo papa han Simbahan Katoliko hin hapit karuhaan kag pito (27) nga tuig, tikang han Oktubre 16 1978 tubtob han iya kamatayon. An iya amo an ika-duha nga giiha-i nga mga papado. Han Mayo 13 2005, hi Papa Benedicto XVI, nga sinmunod nga papa kan Juan Pablo II, ginhimo nga diri kinahanglan o (ginwaive) an lima nga tuig nga paghulat ugsa igpresenta in kaso para hin beatipikasyon (o pagdeklara nga bulahan) nga igbuklad. An opisyal nga proseso han pagbeatipikar nagtikang ha Diosesis han Roma han Hunyo 28, 2005. [1] Hiya an siyahan nga diri-Italyano nga papa tikang han ika-16 nga siglo. An syahan nga bahin han iya paghadi, natigamnan han iya pagtipa han Komunismo, ngan hiya ha panalagsaon ginsisiring nga usa han mga puwersa nga nakagresulta han kabungkag han Unyon Sovietika.
Ha lain nga mga bahin, an iya concern para han mga kablas, han mga magluya, ngan han mga nag-aantos, ngan an iya paglantaw han gyera, violencia, sirot hin kamatayon, ebolusyon, pagpasaylo han utang han kalibotan, upod han iya pag-uyon hin pagbisita hin mga nasod nga Sosyalista, ug an iya makusog nga mga relasyon hin mga lideres hin diri-Katoliko nga mga simbahan ngan diri-Kristohanon nga mga relihiyon (ekumenismo) ginlantawan han iba nga pagpamatuod nga usa hiya nga "liberal".
An iya pag-affirma han maiha na nga doktrina Kristiano nga an aborto, pagkabayot, sexual nga mga relasyon, ngan kontrasepsyon nga mga inmoral, an iya pagpadayon han tradisyon nga pag-ordenar la hin mga lalake ha pagka-padi, an pagtutdo nga an mga divorciado o mga habulag nga mga tawo diri makag-asawa hin otro nga waray deklarasyon hin nullity, nga an tama la nga sakrametal nga pag-asawa puyde la hin usa na lalake ngan usa nga babaye, an paghatag hin empahsis han kaupayan han pagpadayon han disiplina han mandatory nga priestly celibacy, ngan an iya pagtipa han sekularismo ginlalantaw hin mga iba nga nagpapamatuod nga hiya "konserbador".
Mga sumpay ha gawas[igliwat | edit source]
- John Paul the Great Catholic University
- Websayt han Santa Sede
- Usa nga Pasidungog kan Papa Juan Pablo II han Pagbeato ha Iya


text:
Mindanao
An Mindanao amo an ika-duha nga gidako-i nga isla ha Pilipinas ngan usa han mga tulo nga pag-grupo han isla han nasod, ngan an Luzon ug Visayas amo an duha pa. An rehiyon syahan nagkamay-ada hin kontak han Espanya dida han urhi nga bahin han ika-16 nga siglo tubtob han temprano nga bahin han ika-17 nga siglo pinaagi hin mga kasundalohan nga Espanyol ug mga frayle nga nagtikang pagkolonisar hini dida han 1622.
Ha yana nga mga adlaw, an rehiyon amo an urukyan han mga Muslim o mga Moro nga mga populasyon han nasod, ngan ini mga dirudilain nga mga grupo etniko sugad han mga Maranao ug an Tausug, ngan an mga pagtitirok hin mga tribu nga tinatawag mga Lumad. Diri ngatanan nga bahin han Mindanao nahisakop han mga Muslim. Ha kamatuoran, an kaurugan han mga tawo ha amihanan nga Mindanao, labi na an mga taga-Butuan, mga animista ugsa hira magbalhin ngadto ha Kristianidad.
Komo usa nga isla ha salatan nga bahin han nasod, iton Mindanao amo an ika-duha nga gidako-i nga mayda 94,630 ka kwadrado nga kilometros, mga 10,000 ka km² la nga guruguti-ay kaysa han Luzon. Bukidon iton isla, ngan adto didto an Bukid Apo, an gihataasi nga bukid han nasod. Ha katundan han isla han Mindanao amo an Dagat Sulu, ha sinirangan amo an Dagat Pilipinhon, ngan ha salatan amo an Dagat Celebes.
An grupo-hin-isla han Mindanao naglalakip han isla han Mindanao mismo, upod an Kapurupod'an Sulu ha habagatan o habagatan-katundan. Ini nga grupo-hin-isla ginbabahinbahin hin unom nga mga rehiyon, ngan ini liwat ginbabahinbahin ngadto hin karuhaan kag lima (25) nga mga lalawigan o probinsya.
Kitaa Gihapon[igliwat | edit source]
- Mga Rehiyon han Pilipinas
- Mga Lalawigan han Pilipinas
- Luzon
- Kabisay-an
- Filipino Muslim
- Lumad
- Sultanate of Sulu


text:
Siquijor
- Ini nga artikulo mahitungod han probinsya. Para hin impormasyon mahitungod han bungto, kitaa iton Siquijor, Siquijor.
An Siquijor usa nga isla-nga-probinsya o lalawigan han Pilipinas nga nahamutangan ha Butnga nga Kabisay-an nga rehiyon. An kapital hini amo an bungto nga Siquijor gihapon it ngaran. Ha kanawayan o amihanan-katundan han Siquijor amo iton Sugbo ngan Negros, ha dumagsaan o amihanan-sinirangan amo iton Bohol ngan ha salatan o habagatan, ha tabok hiton Dagat Bohol iton Mindanao.
Heyograpiya[igliwat | edit source]
Politikal[igliwat | edit source]
An Siquijor mayda unom (6) nga bungto. Siquijor iton kapital capital ngan pinakaimportante nga puerto.
Mga Bungto[igliwat | edit source]
Mga Sumpay ha Gawas[igliwat | edit source]
- MySiquijor.com (websayt para hin mga turista)


text:
Cotabato
An Cotabato, nga han una gintawag nga North Cotabato, amo in ginpalibutan-hin-tuna nga lalawigan o probinsya han Pilipinas nga nahamutangan ha SOCCSKSARGEN nga rehiyon ha Mindanao. An kapital hini amo an Syudad han Kidapawan ngan ginsasapitan ini han Lanao del Sur ngan Bukidnon ha amihanan, han Davao del Sur, Syudad han Davao, ngan Sultan Kudarat ha salatan, ngan Maguindanao ha katundan.
Sulod
Katawhan ngan Kultura[igliwat | edit source]
Ekonomiya[igliwat | edit source]
Heyograpiya[igliwat | edit source]
Politikal[igliwat | edit source]
An Cotabato ginbahin ngadto hin napulo kag pito (17) nga mga bungto ngan usa (1) nga syudad.
Mga Syudad[igliwat | edit source]
Mga Bungto[igliwat | edit source]
Pisikal[igliwat | edit source]
Kaagi ngan Kasaysayan[igliwat | edit source]
An ngaran nga "Cotabato" tikang han Maguindanao nga mga pulong nga kuta wato, nga buot sidngon "bato nga atubangan".
An anay-probinsya han Cotabato han una amo an gidako-i ha Pilipinas. Han 1966, an South Cotabato ginhimo nga bulag nga probinsya. Han Nobyembre 22, 1973, in Dekreto Presidensyal nagbahin han nahabilin nga probinsya ngadto han North Cotabato, Maguindanao, ngan Sultan Kudarat.
An North Cotabato ginbalyo-an hin ngaran ngadto ha Cotabato han Disyembre 19, 1983.


text:
Aklan
An Aklan usa nga lalawigan o probinsya han Pilipinas nga nahamutangan ha Katundan nga Kabisay-an nga rehiyon. An kapital hini amo an Kalibo ngan an probinsya nahamutangan ha kanawayon o amihanan-katundan nga dapit han isla han Panay, nasapit hiton probinsya han Antique ha katundan ngan Capiz ha timugan o habagatan-sinirangan. An Aklan naatubang hiton Dagat Sibuyan ngan han probinsya han Romblon ha amihanan.
Sulod
Katawhan ngan Kultura[igliwat | edit source]
Aklanon o Akeanon iton tawag hiton mga tawo nga taga-Aklan, ira yinaknan ngan ira kultura. Sumala han pagtuo han mga katawhan, an Aklan ginngaran tungod han salog nga an ngaran Akean.
Heyograpiya[igliwat | edit source]
Politikal[igliwat | edit source]
An Aklan mayda napulo kag pito (17) nga bungto.
Mga Bungto[igliwat | edit source]
Pisikal[igliwat | edit source]
Mga Sumpay ha Gawas[igliwat | edit source]
- An Opisyal nga Websayt han Gobyerno han Probinsya han Aklan
- An Opisyal nga Websayt han Bungto han Malinao, Aklan
- An Opisyal nga Websayt han Kalibo Ati-atihan Festival
- An Opisyal nga Websayt han Pilipinhon nga Departamento han Turismo


text:
Isabela (lalawigan)
- Para han lain nga kagamit, kitaa an Isabela (pansayod).
An Isabela usa nga probinsya han Pilipinas ha Siong han Cagayan nga rehiyon ha Luzon. An kapital hini amo an Ilagan ngan ginsasapitan ini, hin palibot tipatu-o tikang ha salatan, han Aurora, Quirino, Nueva Vizcaya, Ifugao, Mountain Province, Kalinga, ngan han Cagayan. Ginngaranan ini ha dungog ni Reyna Isabel II han Espanya (iton ngaran nga "Isabela" ngan "Isabel" mga magkalainlain nga bersyon han amo la gihapon nga ngaran) Ini nga lalawigan nga an kaurugan nga pagpakabuhi amo an pag-uma, amo an ikaduha nga gidako-i han Pilipinas, ngan amo ini an gidako-i nga lalawigan ha isla han Luzon. Sumala han census han tuig 2000, mayda ini populasyon nga 1,287,575 ka tawo.
Sulod
Katawhan ngan Kultura[igliwat | edit source]
Heyograpiya[igliwat | edit source]
An Isabela mayda bug-os nga kahaluag nga 10,665 ka kwadrado nga kilometro (1,066,440 ka hektarya), nga amo in haros 40 ka porsyento han teritoryo han rehiyon. Amo ini an gidako-i nga lalawigan han isla han Luzon ngan amo an ikaduha nga gidako-i nga lalawigan han nasod ha kahaluag hin katunaan.
Politikal[igliwat | edit source]
An Isabela ginbahin ngadto hin katloan kag lima (35) nga mga bungto ngan duha (2) ka mga syudad.
Mga Syudad[igliwat | edit source]
Mga Bungto[igliwat | edit source]
Pisikal[igliwat | edit source]
Politika[igliwat | edit source]
Hin sobra 30 ka tuig, an lalawigan nailarom han pagdumara han pamilya Dy. Han 2004 nga pinili-ay hin pagkagobernador, an pinili han mga botante amo an lokal nga radio broadcaster nga hi Grace Padaca patok han nahapuwesto nga gobernador nga hi Faustino Dy Jr. Bisan pa nga may sakit hin polio, hi Padaca nagbutang hin mga dagko nga pagbag-o dida han probinsya lakip an pagpuypoy han ilegal nga paghuygo, labi na an jueteng.


text:
Magic Johnson
Hi Earvin "Magic" Johnson, Jr. (natawo Agosto 14, 1959) usa nga nagretiro nga Amerikano nga propesyonal nga basketbolista nga point guard para han Los Angeles Lakers han National Basketball Association (NBA). Katapos hin pagdaog hin championship ha sekundariya nga pag-iskela ngan ha kolehiyo, hi Johnson ginpili nga syahan ha 1979 NBA Draft han Lakers. Nagdaog hiya hin championship ngan hin NBA Finals Most Valuable Player Award han iya rookie nga panahon, ngan nagdaog hin upat pa nga championship upod han Lakers dida han dekada han mga 1980. Tigda hi Johnson nga nagretiro han 1991 katapos hin pagpasamwak nga mayda hiya HIV, kundi binmalik pag-uyag dida han 1992 nga All-Star nga Uyag, nga diin nagdaog hiya han All-Star MVP Award. Katapos hin mga pagreklamo han iya mga igkasi-basketbolista, nagretiro naliwat hiya hin upat ka tuig, kundi binmalik hiya han 1996 para hin pagmulay para han Lakers ugsa hiya magretiro hin maikatulo ngan kataposan ka beses.


text:
Papa Pío X
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Papa Pío X (ha Linatin: Pius PP. X), natawo nga Giuseppe Melchiorre Sarto (Hunyo 2 1835 – Agosto 20 1914), amo an Papa han Simbahan Katolika tikang han 1903 tubtob 1914, nagsunod kan Papa León XIII. Hiya amo an syahan nga papa tikang han Kontra-Repormasyon nga Papa San Pío V nga ginkanonisar. Bisan pa hini, an pontifikado ni Papa Pío X amo an usa han mga kurukontrobersyal nga mga papado han panahon moderno.
Mga sumpay ha gawas[igliwat | edit source]
- Giuseppe Sarto – Pío X Fundasyon, websayt han lugar nga natawhan ngan han museo ni San Pío X. Dida han museo aada an kan Pío X mga personal nga gintag-iyahan ngan hin exhibisyon nga nagpapahayag han kinabuhi han papa.
- "Papa Pío X" tikang han Catholic Encyclopedia
- The Life, Writings and Encyclicals of Pope St. Pius X: Saint of the Catholic Church
- An kumpleto nga texto han mga opisyal nga dokumento upod an mga ensayklikal ha Santa Sede
- Impormasyon mahiunong han kinabuhi ni Pío X ha Museo San Pio X
- video nga record han seremonya han pagkanonisar kan Pío X (ha Inaleman)


text:
Silago
An Silago usa nga ikalima nga klase nga bungto ha lalawigan han Southern Leyte ha Sinirangan nga Kabisay-an nga rehiyon ha Pilipinas. Ini nga bungto ada nahamutangan ha tapad han dagat ha sinirangan nga dapit han lalawigan nga naatubang han Kalawdan Pacifico. Sumala han 2000 census, an Silago mayda populasyon nga 10,486 ka tawo ha 2,286 nga panimalay.
Mga Baranggay[igliwat | edit source]
An Silago mayda napulo kag lima (15) nga baranggay.
- Balagawan
- Catmon
- Pob. District I
- Pob. District II
- Hingatungan
- Katipunan
- Laguma
- Mercedes
- Puntana
- Salvacion
- Sap-ang
- Sudmon
- Tuba-on
- Tubod
- Imelda


text:
Provincia de Toledo
An Toledo usa nga probinsya han butnga nga Espanya, ha katundan nga bahin han komunidad autonoma han Castilla-La Mancha.
Ginsasapitan ini han mga probinsya han Madrid, Cuenca, Ciudad Real, Badajoz, Cáceres, ngan Ávila.
Han populasyon hini nga 546,538 ka tawo (2002), mga 1/9 la iton naukoy dida han kapital, Toledo, nga amo gihapon an kapital han komunidad autonoma.
An probinsya mayda 204 ka munisipyo. An giguti-ayi nga munisipyo ha Espanya, Illán de Vacas, nga mayda populasyon nga 5, ada ha probinsya han Toledo. Kitaa an Lista han mga munisipyo han Toledo.
An probinsya nagsasaro han Parque Nacional de Cabañeros upod han probinsya han Ciudad Real.


text:
Maripipi
An Maripipi usa nga ikalima nga klase nga bungto ha lalawigan han Biliran ha Sinirangan nga Kabisay-an nga rehiyon ha Pilipinas. Ini nga bungto usa nga isla-nga-bungto ngan amo la ini an isla-nga-bungto han lalawigan.
Binisaya nga Winaray an lumad nga yinaknan han Maripipi. Amo ini an pinaka-katundan nga bungto han probinsya nga Winaray an lumad nga yinaknan. Sumala han 2000 census, an populasyon hini 8,319 ka tawo ha 1,562 nga panimalay.
Barangays[igliwat | edit source]
An Maripipi mayda napulo kag lima (15) nga baranggay.
- Agutay
- Banlas
- Bato
- Binalayan West
- Binalayan East
- Burabod
- Calbani
- Canduhao
- Casibang
- Danao
- Ol-og
- Binongto-an (Poblacion Norte)
- Ermita (Poblacion Sur)
- Trabugan
- Viga


text:
Toulouse
Mga koordinado: 43°36′16″N 1°26′38″E / 43.604503°N 1.444026°E
An Toulouse (ngaran ha Frinanses) o Tolosa (ngaran ha Inocsitan ngan tradisyonal nga Kinatsila ngan ha medieval Tholoza) nga tinatawag gihapon nga Tolosa de Languedoc (kon ha Winaray: Tolosa han Languedoc) o kundi man Tolosa de Francia (kon ha Winaray: Tolosa han Fransya) usa nga syudad ha Haute-Garonne nga departamento ha habagatan nga Fransya. Nahamutang ini ha mga pangpang han Salog Garonne, mga 150 ka kilometro tikang han Dagat Mediterraneo ngan 300 tikang han Kalawdan Atlantiko, ngan 590 ka km (366 ka mi) tikang ha Paris. Mayda 704,395 nga mga molupyo an Toulouse Métropole, an Metropolitano nga Toulouse ngan amo ini an ika-6 nga gidako-i nga urbano nga kahaluag ha Fransya sunod han Paris, Lyon, Marseille, Lille ngan Bordeaux. Dida han Enero 2008, mayda ini 1,202,889 ka molupyo,[2] ngan an metropolitano nga kahaluag han Toulouse amo an ika-upat nga gidako-i ha Fransya, sunod han Paris (12.1 ka milyon), Lyon (2.1 ka milyon), ngan Marseille (1.7 ka milyon).[3]
Amo ini an prefektura o kapital ha departamento han Haute-Garonne ha nasod han Fransya.
Mga kasarigan[igliwat | edit source]
- ↑ 1.0 1.1 1.2 (Frinanses) INSEE. Recensement de 2006 - Population et évolution, soldes naturels et migratoires apparents par commune. Ginkità dida han 2009-06-27.
- ↑ Cite error: Invalid
tag; no text was provided for refs named
population_AU
- ↑ (Frinanses) INSEE. Tableau complémentaire 2 : Évolution de la population des grandes aires urbaines. Ginkità dida han 22 Marso 2012.


text:
Arteche
An Arteche usa nga ikalima nga klase nga bungto han probinsya han Eastern Samar ha Sinirangan nga Kabisay-an nga rehiyon ha Pilipinas. Sumala han 2000 census, mayda ini populasyon nga 13,024 ka tawo ha 2,561 nga panimalay.
Mga Baranggay[igliwat | edit source]
An Arteche mayda karuhaan (20) nga baranggay.
Mga Sumpay ha Gawas[igliwat | edit source]
- Opisyal nga Websayt han Arteche, Eastern Samar
- Artechehanon nga websayt
- Philippine Standard Geographic Code
- 2000 Philippine Census Information


text:
Katundan nga Kabisay-an
An Katundan nga Kabisay-an o Kalondan nga Kabisay-an usa han mga rehiyon han Pilipinas, igintawag nga Rehiyon VI. Ini nga rehiyon mayda unom (6) nga mga probinsya o lalawigan, nga amo an, Aklan, Antique, Negros Occidental, Capiz, Guimaras ngan Iloilo. Mayda ini napulo kag pito (17) nga mga syudad ngan amo ini an rehiyon nga gidadamo-i han mga syudad. An yinaknan nga Hiligaynon, ginagamit ha Negros Occidental, Guimaras, Capiz ngan mga kabahin han Iloilo. Kinaray-a an yinaknan ha Antique ngan mga parte han Iloilo. Akeanon o Aklanon an yinaknan ha Aklan. An Syudad han Iloilo amo an sentro han rehiyon.
An Palawan, nga kabahin han una han Rehiyon IV-B, ginbalhin ngadto hini nga rehiyon han Mayo 23, 2005 pinaagi han Executive Order 429. Kundi tungod han negatibo nga reaksyon han mga molupyo ginbalik ini ngadto ha MIMAROPA.
Mga Probinsya[igliwat | edit source]
An Katundan nga Kabisay-an mayda unom (6) nga mga probinsya ngan an mga syudad han Bacolod ngan Iloilo.
¹ An Syudad han Bacolod ngan an Syudad han Iloilo mga urbanizado hin duro nga mga syudad; mga estadistika nira dinhe waray iginlakip han mga estadistika han Negros Occidental ngan Iloilo.


text:
Bohol
An Bohol usa nga isla-nga-lalawigan o probinsya han Pilipinas nga nahamutangan ha Butnga nga Kabisay-an nga rehiyon. An kapital han lalawigan amo an Syudad han Tagbilaran. Ha katundan hit Bohol amo iton Sugbo, ha dumagsaan o amihanan-sidlangan amo an isla han Leyte ngan ha salatan, ha tabok hiton Dagat Bohol amo an Mindanao.
Sulod
Heyograpiya[igliwat | edit source]
Politikal[igliwat | edit source]
An Bohol mayda kap-atan kag pito (47) nga bungto ngan usa (1) nga syudad.
Mga Syudad[igliwat | edit source]
Mga Bungto[igliwat | edit source]
Pisikal[igliwat | edit source]
Kahimutang. An Bohol usa nga isla-nga-probinsya ha Kabisay-an. Nahamutang ini ha timugan (o salatan-sinirangan) tikang ha Sugbo tabok han Estrecho han Sugbo (nga tinatawag ha iba nga basahon nga Estrecho han Bohol) ngan habagatan (o salatan-katundan) tikang ha Leyte, ginbulag han Dagat Camotes ngan Canigao Channel. It Bohol nahamutang gihapon ha amihanan han Mindanao ngan iton Dagat Bohol namumutnga hit Bohol ngan Mindanao.
Kitaa Gihapon[igliwat | edit source]
Mga Sumpay ha Gawas[igliwat | edit source]
- Opisyal nga Websayt han Gobyerno han Probinsya han Bohol
- Open Directory Project: Bohol
- Bohol.ph nga websayt
- Bohol-Island.com Web Portal
- Be-IN: Bohol e-Information Network
- Mga litrato han Bohol
- Mga litrato han Bohol ngan Travel Guide


text:
Perak
An Perak usa han mga napulo kag tulo (13) nga mga negeri o estado han Malaysia. Ini an ikaduha nga gidako-i nga estado ha Peninsular nga Malaysia nga nagsasapit han Kedah ngan lalawigan han Yala han Thailand ha amihanan. Ha kanawayan sapit an estado han Pulau Pinang samtang ha sinirangan tikang han estado mabibilngan an mga estado han Kelantan ngan Pahang ngan an estado han Selangor ha tikadto ha salatan ngan ha katundan pinaagi han Estrecho han Malacca.
An Perak nangangahulogan nga "salapî" o plata o silver ha Bahasa Melayu. An ngaran tikang han baga hin salapi nga kolor han estanyo o tin. Han mga 1890, an Perak, nga mayda han gidamo-i nga alluvial deposit hin estanyo ha kalibutan amo an usa han mga bahandi han korona han Imperyo Brittaniko. Pero mayda liwat nasiring nga an ngaran tikang han "inggat hin isda ha tubig" nga baga hin salapi. An Arabo nga pahidungog nga ngaran para han Estado amo an Darul Ridzuan, an Tuna hin Grasya.
An Ipoh, amo an kapital han estado han Perak, ngan kilalado ini han pag-mina hin estanyo tubtob han paghamubo han presyo nga naka-apekto han ekonomiya han estado. Pero an kapital-nga-hadi-anon adto ha Kuala Kangsar, nga diin nahamutang an palasyo han Sultan han Perak.


text:
Straight No Chaser (grupo)
An Straight No Chaser (SNC) amo an ngaran hin duha nga may kalabotan kundi bulag nga a cappella nga mga nakanta nga grupo hin kalalakin-an. An Indiana University nga amateur nga grupo ha kolehiya nga tinatawag na yana nga "Indiana University's Straight No Chaser" amo in mga 10 kutob 12 nga mga istudyante nga undergrad nga mga lalaki nga nagbarubalyo an miyembro tagsa tuig. An propesyonal nga grupo nga tinatawag na yana nga Straight No Chaser, amo in mga kasanhi nga api han grupo han kolehiya, an kadam-an hini an mga orihinal nga api han grupo ha kolehiya. Han 2006, in 1998 nga video han "The 12 Days of Christmas," nag-viral ngan nagdangat hin lima-ka-album nga record nga kontrata han Atlantic Records han 2008. An YouTube nga video ginkita hin labaw hin 11 ka ribo o milyon nga katawhan, upod an mangulo ngan presidente han Atlantic Records, nga hi Craig Kallman, nga amo an nag-arreglo han lima-ka-album nga kontrata. [1]
Kaagi[igliwat | edit source]
An grupo ha kolehiya nahimo dida han 1996 ha Indiana University ha Bloomington, Indiana. An 10 nga istudyante -- hira Dan Ponce (an nagtukod), Randy Stine, Charlie Mechling, Steve Morgan, Jerome Collins, Dave Roberts, Walter Chase, Mike Itkoff, Patrick Hachey, ngan hi Kevin Caroll, ha pagkaurusa nira amo an nagin Straight No Chaser. An ira ngaran kinuha tikang han titulo nga track han kan Thelonious Monk 1967 nga album, Straight No Chaser, ngan tinuyo nga paaliday han sikat nga Amerikano nga pagyakan ha slang nga ginagamit ha pag-order hin irimnon.
An debut han SNC dida han 36-ka-oras nga marathon hin sayaw.[2] An mga orihinal nga api nagpasundayag ha Wrigley Field, Comiskey Park ngan Navy Pier ha Chicago, amo an nag-una para kan Lou Rawls ngan nagtour han nasod, nga diin nagkanta hira ha mga lugar sugad han Carnegie Hall.[1] An orihinal nga 10 nagpabilin hin pagkaurusa tikang han 1996 kutob 1999 nga diin in mga bag-o nga mga istudyante ginpili nga magsaliwan han mga nan-gradwar nga mga api. Ha panahon han 2010, mga 60 ka istudyante nagin api han Straight No Chaser.[2]
Nagbalik an orihinal nga grupo[igliwat | edit source]
Han Abril 2006, in 1998 nga ginrekord han The 12 Days of Christmas ginpaskin ha YouTube. An video usa nga pag-adaptar han kan Richard C. Gregory 1967 nga pagpatawa nga pag-arreglar han kanta para han iya Williston Caterwaulers, pero an SNC nagdugang han ira mga toke, sugad han mga kanta nga “I Have a Little Dreidel” ngan an kan Toto “Africa”.[1] Ini nagkaada hin labaw hin 11 ka ribo o milyon nga paglantaw. Katapos han pakakita han video niya mismo, hi Craig Kallman, an CEO han Atlantic Records, tinmawag kan Randy Stine, nga nagpaskin han video, ngan nagpaki-ana kon an grupo puyde maghunahuna hin pagreunir hin pagrecord hin bag-o nga album.
Han Hulyo 2008, walo han orihinal nga 1996-1999 nga SNC nga api — hira Dan Ponce, Randy Stine, Charlie Mechling, Steve Morgan, Jerome Collins, Dave Roberts, Walter Chase, ngan Mike Itkoff — upod han 2000-2003 nga mga SNC nga api nga hira Mike Luginbill ngan Ryan Ahlwardt — nagrekord hin album hin Pasko, Holiday Spirits, ha Bloomington, Indiana. Ugsa han pagpagawas hini, an Holiday Spirits amo an ika-tulo-nga-gimaupayi nga pre-selling nga album han Atlantic Records.Batakan:Fact Katapos hin mga pagkada ha Christmas in Washington han TNT, ha Fox & Friends han Fox, ngan han The Today Show han NBC han Disyembre 22, 2008, an Holiday Spirits amo an nagin #1 nga ginbaligya nga album ha iTunes ngan ha Amazon.com nga mga chart.
Han Agosto 18, 2009, nagpahayag an SNC nga hira Michael Itkoff ngan Steve Morgan nagdecidir pagbiya han grupo basi magkaada hin panahon upod han ira mga pamilya.[3] An nagsaliwan ha ira ha SNC amo hi Seggie Isho, nga tikang ha Rochester Hills, Michigan, ngan hi Tyler Trepp, nga tikang ha Urbandale, Iowa. Hira Isho ngan Trepp mmga api han grupo ha kolehiya nga SNC ha Indiana University: hi Isho 2003-2005, hi Trepp 2003-2007.
Nagrekord hin live nga concert special an SNC ha Syudad han Nueva York dida han verano o katsirak han 2009 nga ginpagawas han mga PBS nga estasyon han syudad dida han Disyembre nga 2009 pledge drive komo espesyal han Pasko, ngan dida liwat han Marso 2010, nga diin waray ig-api an mga kanta han Pasko pero gin-upod in unom nga waray-pa-makit-an nga mga pop nga kanta.
Han Agosto 31, 2009, an Straight No Chaser nagpagawas hin EP hin unom nga kanta, nga gintitulo nga "Six Pack," nga diin ginpadayon an tradisyon han banda nga paggamit hin mga album nga titulo nga nagamit han simbolismmo hin mga tema ha bartending. Han Nobyembre 3, 2009, nagpagawas hira han ira ikaduha nga Pasko nga albumm, "Christmas Cheers" nga gin co-producir upod kan Deke Sharon, ngan nagpagawas hira han ira syahan nga diri-Pasko nga album, an "With a Twist" han Abril 2010. An album naglakip hin awit nga diin an nagkanta hi Barry Manilow.
Katapos hin 40-nga-pasundayag nga stint ha Harrah's Resort ha Atlantic City, an nagtukod han grupo nga hi Dan Ponce nagretiro tikang han grupo agod bumalik han iya TV nga karera ha Chicago.[3] Ginsaliwanan hiya ni Don Nottingham nga nagkanta upod han grupo ha Indiana University tikang 1999 kutob 2000.[4]
An ira 2010 nga fall tour, amo in 75-ka-syudad nga tour han Estados Unidos, Canada, ngan han UK ngan nagpapanguna han ira gibag-ohi nga ginpagawas nga box-set nga ginngaranan "All I Want For Christmas" nga nagpapanguna han ira duha nga Pasko nga album ngan hin DVD han ira PBS nga Special, "Live In New York."
Mga kasarigan[igliwat | edit source]
- ↑ 1.0 1.1 1.2 Mickey Rapkin (Published: October 3, 2008). "Music - The a Cappella Group Straight No Chaser - Reunited Singers, Recently Discovered and Replete With a Five-Album Contract - NYTimes.com". Nytimes.com. http://www.nytimes.com/2008/10/05/arts/music/05rapk.html?_r=1&sq=Straight%20No%20Chaser&st=cse&scp=5&pagewanted=all. Ginkúhà dida han 2008-11-11.
- ↑ 2.0 2.1 snc. Php.indiana.edu. Ginkità dida han 2008-11-11.
- ↑ http://www.wgntv.com/about/station/newsteam/wgntv-news-team-dan-ponce,0,5822819.htmlstory
- ↑ Error on call to template:cite web: Parameters url and title must be specified. Straight No Chaser Website. Virgin Atlantic Records: (7 Sept 2010).
Mga sumpay ha gawas[igliwat | edit source]
Pansayod
Indiana University nga Grupo ha Kolehiya
Atlantic Recording nga mga Artist


text:
Ben Zubiri
Hi Ben Zubiri nga natawo ha ngaran nga Wenceslao Zubiri (Septyembre 28, 1911- Nobyembre 9, 1969), ngan kilalado gihapon ha ngaran nga Iyo Karpo usa nga Sugboanon nga Bisaya nga kompositor, aktor ngan sikat nga tawo ha media. An iya pinakasikat nga kanta nga ginsurat niya amo an Matud Nila ("Siring Nira" kon ha Winaray).
Natawo hi Ben Zubiri han 1911 ha isla han Sugbo ngan nagtikang hiya pag-iskwela ha San Nicolas Elementary School. Tikang han pagkaguti-ay, naipakita na nga daan an iya abilidad ha pagkanta ngan ha musika.
Api hiya dida han salida nga Bertoldo-Balodoy nga amo an syahan nga Sugboanon nga pelikula nga ginpagawas. Pero nagsurat gihapon hiya hin mga kanta ha Sinugboanon. Han 1941 ginsurat niya an iya pinakasikat nga kanta nga amo an Matud Nila. Nagtrabaho gihapon hiya dida ha radyo komo komedyante ha radio nga drama ngan komo tigsagdon dida han Purico Amateur Hour.
Namatay hi Ben Zubiri han 1969.
Lista han mga komposisyon[igliwat | edit source]
- Matud Nila (1941)
- Ikaduhang Bathala
- Katulog Na Inday
- Nganong Mipakita Ka
- Tuhoi
- Mitu-o Ako
- Ang Gugmang Gibati Ko


text:
Kardinal (Katolisismo)
Iton kardinal in usa nga hitaas nga opisyal han Singbahan Katolika agsob usa nga gin-ordenar nga obispo, ngan pan-singbahan nga prinsipe han Singbahan Katolika. An mga kardinal ha katig-uban tinatawag nga Kolehiyo hin mga Kardinal, ngan ini hira komo usa nga katig-uban napili hin bag-o nga papa. An mga buruhaton han mga kardinal naglalakip han pagtambong hin mga kirigta han Kolehiyo ngan an ira pag-andam pagbulig ha tinagsa o ha mga grupo-grupo ngadto han apapa kun naaro hiya han ira sagdon. Kadam-an nga mga kardinal mayda mga dugang nga buruhaton, sugad hin pamuno hin diosesis o arkidiosesis o pagpadalagan hin departamento han Curia Romana.
An usa pa nga buruhaton hin kardinal amo an pagpili hin papa kun, tungod ha kamatayon o ha pagbiya ha paglingkod, an sede nagigin bakante. Han 1059, an katungod han pagpili han papa nagpabilin han nangunguna nga kapadian han Roma ngan han mga obispo han pito nga suburbikaryo nga mga sede. Dida hit sede vacante, an panahon tikang han kamatay o pagrenunsya han papa ngan han pagpili han masunod ha iya, an adlaw-adlaw nga pagdumara han bug-os nga Singbahan ginkakaptan han Kolehiyo han mga Kardinal. An katungod hin pagsakob han konklave hin mga kardinal nga mapili hin papa ha yana limitado la ngadto han waray pa umabot hin edad nga 80 ka tuig dida han adlaw han kamatay o pagrenunsya han papa.
An pulong nga cardinal han una gin-gamit pagtawag ngadto hin bisan hin-o nga padi nga permanente nga nahabutang o gin-inkardenar hin singbahan,[1] o ha espesipiko ngadto hin nangunguna nga padi hin importante nga singbahan, ngan ini nahabasi han Linatin nga pulong nga cardo (bisagra), nga nangangahulogan nga "prinsipal" o "manguna" o "paginsyahan". Gingamit ini nga kahulogan han pulong han mga tikang ika-siyam nga gatostuig han mga padi han tituli (parokya) han diosesis han Roma.[1] In nahabilin hin mga kardinal han una ginpabilin han Singbahan han Inglaterra, nga diin an titulo han "kardinal" ginkakaptan pa gihapon han duha nga nangunguna nga api han Kolehiyo han Minor nga mga Kanon han Katedral ni San Pablo.
Han ika-12 nga gatostuig nagtikang an pagbuhat nga pagbutang hin mga ekklesiastiko tikang ha gawas han Roma komo mga kardinal, nga diin tagsa usa ginbutang hin singbahan ha Roma komo iya singbahan titular, o kundi man mahidugtung ha usa han mga suburbikaryo nga mga diosesis samtang inkardendado hin diosesis nga gawas han kanan Roma.
Mga kasarigan[igliwat | edit source]
- ↑ 1.0 1.1 Sägmüller, Johannes Baptist (1913). "Cardinal (1)". Catholic Encyclopedia. New York: Robert Appleton Company.


text:
An fayl in tikang ha Wikimedia Commons ngan puydi mahigamitan para han iba nga mga proyekto.
An paglaladawan han iya
fayl han paglaladawan nga pakli didto in ginpapakita ha sirong.
Dalikyat nga pulong [ igliwat ]
Palilisensya: [ igliwat ]
I, the copyright holder of this work, hereby publish it under the following license: Kaagi han paypay
Pidlita an adlaw/oras para makit-an an fayl nga naggawas hito nga oras.
Pitsa/Oras Thumbnail Mga dimensyon Gumaramit Komento
yana 13:10, 21 Septyembre 2014 723 × 1,271 (2.41 nga MB) Rob984 General fixes
15:00, 28 Agosto 2014 723 × 1,271 (2.42 nga MB) Rob984 User created page with UploadWizard Mga Sumpay
An mga nasunod nga mga pakli nasumpay hini nga paypay:
Global file usage
The following other wikis use this file:
Usage on en.wikipedia.org
Usage on es.wikipedia.org
Usage on kab.wikipedia.org
Iní nga paypay mayda dugang nga pagpasabot, nga bangin gindugáng tikang han digital nga camera o iskaner nga gin-gamit paghimo o pag-digitar hini.
Kon an paypay ginliwat tikang han orihinal nga kamutangan, mayda mga detalye nga bangin diri magpakita han ginliwat nga paypay


text:
TACLOBAN CITY - Guinklaro han Action Aid, usa nga non-government organization nga nagbibinulig han mga Yolanda-affected areas nga waray hira may nakarawat nga pundo tikang ha USAID.
Ini in kasumpay han pahayag ni Secretary Corazon “Dinky” Soliman han Department of Social Welfare and Development (DSWD) ha usa nga press conference nga guindumara ha DSWD Regional Field Office 8 dida han nakalabay nga Marso 5 diin guinpahayag hini nga pira han mga foreign aid in deri derikta nga napapakadto ha gobyerno kundi ngadto ha pira nga international non-government organizations.
Lakip han guinngaranan ni Soliman an Action Aid, Action Against Hunger, Agency for Technical Cooperation and Development, Catholic Relief Services, handicap International, International organization for Migration, OCHA, OXFAM, Plan International, UNICEF, UN ngan NGO’s world food program nga daw nakakarawat hin kaparte han 87 milyones dolyares tikang ha USAID.
Pero mahugot ini nga guindiwara han Action Aid ngan guinklaro nga waray hira makakarawat han mao nga pundo.
Manunumduman nga dida han Marso 5, guintapo hin mga nag-iisog nga mga reliyesta ha gate han Regional Office han DSWD ha iya utro nga pagbisita ha syudad han Tacloban hi Sec. Soliman kun diin guinkwestyon han maabot ha 200 nga mga meyembro han People Surge an paguigin maluya han kabatunan han gobyerno ha mga panginahanglan han mga biktima ngan kun napakain na an mga bulig tikang ha iba nga nasud.


text:
TACLOBAN CITY - "Overwhelmed", ini an diskripsyon han usa han pito nga mga kapulisan dinhi ha Sinirangan Bisayas nga lakip han guintagan hin pagkilala ni Presidente Benigno Noynoy Aquino III kakulop didto ha kaulohan.
Sumala kan Police Inspector Marjorie Manota, waray hiya iba nga magagamit nga termino han iya naabat kakulop hilabi na dida han guin-espisyal pa hiya pagtawag ni Presidente Aquino ngan guinpatindog.
Dako an pagpasalamat ni PInsp Manota ha mga tumapod ha iya ngan sugad man han mga tawo nga padayon nga nabulig ha mga biktima han Super typhoon Yolada harus lima ka bulan na an nakakalabay.
Guin-aghat naman han mao nga awardee an mga igkasi pulis nga himuon kun anu an ira kaya himuon hin waray guinhuhulat nga kabalyo.
Nabaru-an nga may ada 7 nga mga meyembro han Philippine National Police dinhi ha Rehiyon an nakakarawat han pagkilala tikang ha presidente lakip na an usa nga NUP.


text:
TACLOBAN CITY- Pira nga mga eskwelahan dinhi na rehiyon otso an mag-iiban hin sukot ha mga kabaraydan ha mga eskwelahan para han mga estudayante nga mapapa-enrol yana nga maabot nga school year 2014-2015.
Sumala kan Dr. Edward Chua, Chief Executive Officer han usa nga pribado nga kolehiyo nga maghahatag hira hin soft package ha mga estudyante para makagpadayon hira hit ira pageskwela.
Kaparte han ira package an entrance fees nga tikang ha 850 pesos nga mahihimu nala nga 500 pesos.
Samtang, nagtikang na dida han nalabay nga semana an enrollment para hiton first semester ngan mahagus naman hasta yana nga maabot Hunyo.
Naglalaom naman hi Chua nga pinaagi hine dire maapektuhan hin duro an enrollment han mao nga eskwelahan.
Samtang an duha pa nga unibersidad ngan kolehiyo in maghahatag guihapon hin diskwento ha mga estudyante, an ira entrance fee in tag 500 pesos nala.
Sumala pa kan Edwin Basillo, Presidente han usa pa nga pribado nga eskwlahan nga dire hira magiimplementar ha mga estudyante labi na an mga first year hin school uniform para maiban-ibanan an ira garastusan.
Dugang pa ni Basillo nga an ira mga klase guinpahurohalipot an oras, yana magtitikang an ira klase hiton 7:30am hasta 4:30 pm para makauli ha ira tagsa nga panimalay an mga studyante hin aga pa.


text:
JARO, LEYTE - Ginpaninigbas patay an usa nga misis ha Barangay Mag-Aso bungto han Jaro, Leyte mahuman nga magselos an iya 48 anyos nga mister.
Subay ha inisyal nga imbestigasyon han Jaro Police Station nabasahan han suspek nga hi Alidio Perdones an mga text messages tikang ha cellphone han iya live in partner an biktima nga hi Ailyn Aleleng, ngan mahitungod hini nagkamay-ada hin mapaso nga dikusyonan an duha ngan nagresulta han pagkuha hin sundang han suspek ngan gintawtaw an biktima.
Nakaangkun hin damo nga samad an biktima ha magkadurudilain nga parte han iya lawas rasun nga namatay ini pero gindara pa ini ha Carigara District Hospital ngan didto guindeklara ini nga dead on arrival han attending physician.
Hapagkayana, nadakop na an suspek ngan guinpasakaan na hin kaso nga murder.


text:
Babatngon
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Babatngon usa nga ika-upat nga klase nga munisipalidad o bungto han probinsya han Leyte ha Sinirangan nga Kabisay-an nga rehiyon han Kabisay-an ha Pilipinas. Sumala han 2000 census, mayda ini populasyon nga 20,946 ka tawo ha 4,081 nga panimalay.
Sulod
Nahamutangan[igliwat | edit source]
An Babatngon nahamutangan han amihanan nga dapit han isla han Leyte, ha daplin han Baybayon han Carigara. Nahamutangan ini hin gamay nga patag nga baga hin ginpapalibotan hin mga kabugkiran ngan dida han amihanan nga pagsulod hit Estrecho han San Juanico (San Juanico Strait), nga nagtutunga hit Samar tikang hit Leyte. It mga sakayan o barko nga tikadto o tigawas han Syudad han Tacloban naagi dida pinaagi han pilot station han Canaway, usa han mga gudti-gudti nga isla hinin Estrecho. An bungto katloan kag tulo (33) ka kilometro ha amihanan-katundan tikang ha Tacloban ngan mga napulo (10) ka kilometro ha amihanan han San Miguel. Mga gudti-gudti nga mga isla nga puno hin kakahoyan hin lubi mabibilngan ha kadagatan sapit han bungto dida han Estrecho han San Juanico. An pinaka-importante hini amo an Rizal, Magsaigad, Tabigue, halos ngatanan tikang ha sidlangan ngadto han kalundan.
Mga Baranggay[igliwat | edit source]
An Babatngon mayda karuhaan kag lima (25) nga baranggay.
Mga Kiritaon[igliwat | edit source]
.
Kasaysayan[igliwat | edit source]
Nahamutangan han Kaagi[igliwat | edit source]
Mayda mga dirudilain nga bersyon kon diin an syahan nga bahin an una nga gin-ukyan ha Babatngon. Mayda mga nasiring nga an syahan nga lugar nga gin-ukyan tinawag nga San Juanico ha Isla han Bacod Island nga dida ginkuhaan an ngaran han Estrecho han San Juanico. Mayda liwat iba nga nasiring nga an syahan nga gin-ukyan an San Vicente nga kabahin han Isla han Bacod, samtang mayda liwat mga nasiring nga an syahan nga gin-ukyan didto hiton yana nga baranggay nga Malibago. Iton bersyon nga ginpaboran, amo ini, nga an Babatngon ngan Malibago mga bulag nga urukyan ha ligid han estrecho han San Juanico dida han ika-17 nga siglo ngan han pagdako hini, nahauna an Babatngon kahimo nga bungto kaysa han iba nga mga baranggay o urukyan.
Mayda liwat bersyon nga nasiring an Babatngon gintukod komo usa nga outpost. Inin nga bersyon posible mapakita nga tinuod tungod hin duha nga "baluartes" o mga bantayan ha Bijuco and Magisgad.
Pag-ukoy[igliwat | edit source]
An Babatngon gin-ukyan han 1540 hin mga taga Carigara, Catbalogan ngan mga taga Bohol. An mga Bol-anon namaligya hin mga banig, mga abaca nga hiniro, mga sundang ngan iba pa nga paraliton. Usa ka adlaw, han mga harani han kataposan han tuig 1600, an mga Bol-anon nga mga mamamaligya nahaunong ngan waray makalakat tikang han yana nga nahamutangan han Babatngon tungod hin mga lain nga mga hangin. An bungto hini nga panahon gintabonan hin magrabong nga mga kagurangan tikang ha kadagatan ngadto ha kabugkiran ngan damo an pandan ngan mga mayabas nga kahoy. Tungod kay nanginahanglan hira hin pagkaon, namiling hira hin mga ilahas nga hayop ngan damo an ira nabilngan nga wild game (mga ilahas nga hayop nga puyde kaonon). Tungod hin kalipay han ira syahan nga damo nga nadakop, nanguli hira ngan nagsumat han ira mga paisano mahitungod han lugar. Tungod hini nga balita ngan tungod kay karuyag liwat hira mangukoy hin mga katunaan nga puyde tamnan ngan tag-iyahon, damo nga mga Bol-anon nangada nga mayda mga dara nga dagko nga mga igdarakop hin hayop nga ira gintawag nga "batong" nga ginhimo tikang hin abaca.
Tikang han pulong nga "batong", ginngaranan an lugar nga "Babatngon" - (buot sidngon an lugar nga kon diin an babatongon). An mga syahan nga mga Espanyol nagngaran han bungto nga "Babagnon" pero an mga tagadida, ginbalyo an ngaran ngadto hin "Babatngon" agod madurudali an pagluwas.
Panahon Kolonyal[igliwat | edit source]
An syahan nga panuyo han mga Espanyol nga conquistador amo an relihiyon, amo nga hi Padre Juan Quimbo naghimo han syahan nga simbahan. Han pagbalyo han siglo, ginbalhin han mga frayle an paroko ngadto han mga padi nga secular. Ini an mga ginhinumdom tungod han ira amot han paroko:
Hi Padre Masecampo nga nagtukod han syahan nga kamposanto nga nagpadayon tubtob yana; Hi Padre F. Langteco nga nag-otro pagtukod han simbahan han kabungkag hini tungod han mga bagyo; hi Padre A. Colasito nga naghimo han kampanaryo; hi Padre F. Rostata nga nagtikang han paghimo otro han simbahan katapos han gyera; ngan ha kataposan, hi Padre A. Alve nga amo an nagtapos han Simbahan han Babatngon. Hi Fr. Alve amo gihapon an naghimo han syahan nga kumbento.
Yana, mayda napulo nga mga katig-uban o organisasyon nga naghahatag hin dungog kan San Vicente Ferrer, an patron nga santos han Babatngon. Sumala hin census, tikang hin mga 12,000 nga na-ukoy, mga kasiaman kag walo (98) la iton diri-Katoliko.
Panahon han Rebolusyon[igliwat | edit source]
Han 1901, mayda mga rebolusyonaryo nga pinamunoan ni Domingo Inbrua nga nakig-away han mga guardias civil ngan nanalakay han mga balwarte han Carigara ngan Barugo. An mga rebolusyunaryo nga an armas la nira mga sundang nga mga iba nga simple nga garamiton naghatag hin kahadlok han ira mga kaaway.


text:
Amihanan nga Korea
Iton Amihanan nga Korea o Amihan nga Korea o Corea del Norte, (ha Iningles: North Korea ngan ha Koreano: 조선민주주의인민공화국; hanja: 朝鮮民主主義人民共和國; Chosŏn Minjujuŭi Inmin Konghwaguk) nga ha opisyal nga pagtawag Demokratiko nga Republika han Katawhan han Korea (Koreano: Chosŏn Minjujuŭi Inmin Konghwaguk; hangul: 조선민주주의인민공화국; hanja: 朝鮮民主主義人民共和國), usa nga nasod ha Sidlangan Asia, nga naglalakip hiton amihanan nga tunga han Koreano nga Peninsula. Iton mga Amihanan-nga-Koreano ha kasagaran natawag hit ira nasod nga Pukchosŏn (북조선, "Amihanan nga Chosŏn").


text:
José Martí
Hi José Julián Martí Pérez (Enero 28, 1853–Mayo 19, 1895) usa nga lider han Cubano nga pakigbisog para hin independensya tikang han Espanya ngan usa liwat hiya nga kilalado nga magsisiday ngan manunurat. Hiya an sinisiring nga nasodnon nga bayani han Cuba ngan agsob hiya nga tinatawag nga "Apostol han Independensya Cubano". Ha mga circulo literaryo, mayda mga nasiring nga hiya an Amay han Modernismo nga nahauna ngan nag-impluwensya kan Rubén Darío ngan hin iba pa nga mga magsiriday sugad kan Gabriela Mistral.